הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 32, 2017-02-07 12:30

מכלוף מיקי זוהר: שלום וברכה.

מכלוף מיקי זוהר: אני מתכבד לפתוח את ישיבת הוועדה לצדק חלוקתי ושוויון חברתי, הנושא שלפנינו היום, תמונת מצב - תושבי שכונות דרום תל אביב.

מכלוף מיקי זוהר: אני החלטתי לקיים את הדיון הזה מתוך תחושה שהעיר תל אביב ובכלל מדינת ישראל הפקירה את שכונות הדרום בעיר תל אביב, בעצם מסרה אותן למסתננים, לאנשים שאינם אזרחי מדינת ישראל ואינם חלק ממדינת ישראל, אלא נמצאים כאן או מהגעה לא חוקית ארצה או כתוצאה מכניסה למטרות עבודה ושהייה ממושכת בלי אישור, חלקם גם עם אישור.

מכלוף מיקי זוהר: דרום תל אביב, לעניות דעתי, הופקרה, פשוט הופקרה על ידי הגורמים שאמורים לטפל בה.

מכלוף מיקי זוהר: אני שוב אומר, האחריות מוטלת גם על מדינת ישראל, ולא פחות, גם על עיריית תל אביב.

מכלוף מיקי זוהר: הדיון הזה היום הוא לבחון מה המצב.

מכלוף מיקי זוהר: תודה רבה לחבר הכנסת מוטי יוגב, שהצטרף, שהוא אחד מיוזמי הדיון החשוב הזה.

מכלוף מיקי זוהר: אני מבקש התייחסות של חברי הכנסת, לאחר מכן אני רוצה לשמוע מספר אנשי ציבור שהגיעו לכאן, שחיים את המצב, שמכירים את המצב, ולאחר מכן נשמע את משרדי הממשלה.

מכלוף מיקי זוהר: הבנתי שמשרד המשפטים לא טרח להגיע, למרות שהוא חלק חשוב מהדיון הזה ואנחנו בסוף הדיון נאמר מה שאנחנו חושבים על התנהלות משרד המשפטים.

מכלוף מיקי זוהר: משרד המשפטים יודע שיש גם אפשרות לוועדה לעשות צו הבאה ובכלים המשפטיים שלה היא יכולה לדרוש ממשרד המשפטים להגיע.

מכלוף מיקי זוהר: אז משרד המשפטים הוא לא מעל החוק ואם הוא הוזמן לדיון הוא יצטרך להגיע, או להביא נציג מטעמו.

מכלוף מיקי זוהר: כולי תקווה שזה מה שיהיה בעתיד, כמובן בדיוני ההמשך.

מכלוף מיקי זוהר: אז חבר הכנסת אמיר אוחנה, הוא היה כאן ראשון, יאמר כמה מילים.

אמיר אוחנה: תודה, אדוני.

אמיר אוחנה: החל מ-2007 החלו שכונות דרום תל אביב להתמודד עם זרם של מסתננים לא חוקיים שהגיעו ממדינות אפריקה, ההתנקזות שלהם לשכונות דרום תל אביב בעצם היוותה, מהווה ותהווה מטרד וגורם מסכן אפילו בשכונות האלה.

אמיר אוחנה: אמנם ב-2009, כשנכנס ראש הממשלה לתפקידו, אחת ההחלטות הראשונות שהוא קיבל זה לבנות את הגדר שתעצור את זרם הנכנסים, אבל עד אז הספיקו להיכנס עשרות אלפים שהתיישבו בעיקר בשכונות דרום תל אביב.

אמיר אוחנה: מדובר על אוכלוסייה, שמעבר לכך שהתרבות שונה ממה שקורה כאן, היא התיישבה באופן צפוף בבתים שלא יכולים להכיל ולא בנויים להכיל כמות כזו של אנשים.

אמיר אוחנה: בית שאמור להכיל ארבע-חמש נפשות, מחלקים אותו ושמים שם 20 איש, מערכות התשתית, הביוב, לא יכולות לשאת בזה ולכן אתה רואה מדי פעם התפרצויות.

אמיר אוחנה: ראיתי וביקרתי רבות בשכונות הללו, אנשים עושים צרכים גם בחדרי מדרגות.

אמיר אוחנה: קשה לחיות שם, תרבות של השלכת זבל ברחובות, בבניינים.

אמיר אוחנה: מלכתחילה החיים של תושבי תל אביב לא היו מהקלים ומהטובים, אבל תוסיף לזה עשרות אלפי מסתננים.

אמיר אוחנה: וצריך לדבר על האלימות, חוסר ביטחון, זה כמובן קשור לאלימות.

אמיר אוחנה: בשעות הערב יש התכנסות ב'חמארות', מעין פאבים מאולתרים, שותים, משתכרים, וכשחבורה כזו מסתובבת ברחובות קשה מאוד, בעיקר לנשים, להלך שם מבלי שיהיו מושא, במקרה הפחות נורא, להטרדות מיניות, במקרה הגרוע למקרי אונס, וראינו גם כאלה, כולל מסתננים שנכנסו לבתים ואנסו וניסו לאנוס במספר מקרים נשים.

אמיר אוחנה: תחושת הביטחון האישי בשכונות דרום תל אביב ירדה באופן מאוד משמעותי.

אמיר אוחנה: יש שיאמרו, וראיתי גם מחקר של הממ"מ בזמנו שאחוזי הפשיעה בקרב המסתננים אינם שונים מאחוזי הפשיעה בקרב ישראלים.

אמיר אוחנה: אני אומר, עם הישראלים אין לנו ברירה אלה להתמודד.

אמיר אוחנה: בוודאי, אנחנו צריכים להתמודד עם זה, אני כרגע לא מתייחס לנתון, אני מתייחס לעיקרון, עם אלה אנחנו לא צריכים להתמודד, זה לא שלנו.

אמיר אוחנה: המסתננים נופלים נטל לא רק על מערכות אכיפת החוק, גם על מערכות הרווחה, החינוך, הכול מכספי משלם המסים הישראלי והמדינה מנסה כבר שנים להתמודד עם זה, למצוא דרך מדינה שלישית להוציא אותם החוצה.

אמיר אוחנה: ההצלחה מאוד מוגבלת עד כה ואני קורא מכאן למדינה לנקוט בכל דרך, חוקית כמובן, להוציא את המסתננים הללו.

אמיר אוחנה: הפתרון צריך להיות כזה, הריבוי ממשיך להתקיים ואנחנו נתמודד לא עם המספרים שאנחנו מדברים עליהם היום בעוד עשור, אלא עם מספרים גדולים הרבה הרבה יותר.

אמיר אוחנה: לכן אני מברך על הדיון הזה, צריך לראות מה אפשר לעשות כדי לסייע לתושבי דרום תל אביב להחזיר את החיים לשגרה, להחזיר את החיים להתנהל באופן תקין.

אמיר אוחנה: אני במאבק הזה לחלוטין מגויס לטובת תושבי דרום תל אביב.

מכלוף מיקי זוהר: תודה רבה, חבר הכנסת אוחנה, הדברים נכונים.

מכלוף מיקי זוהר: אני חייב לחדד דבר נוסף בהקשר למה שאמרת.

מכלוף מיקי זוהר: האחריות בסופו של דבר מתחילה ונגמרת במדינת ישראל.

מכלוף מיקי זוהר: אנחנו כמדינה, כריבון, חייבים לפתור את הסוגיה הזאת בכל דרך חוקית משפטית שקיימת, לכן גם רציתי את משרד המשפטים פה, כדי להבין את הסוגיה המשפטית.

מכלוף מיקי זוהר: בסופו של דבר אנחנו מדינה דמוקרטית ויש לנו ערכים משפטיים שעל פיהם אנחנו פועלים ומשרד המשפטים היה אמור לתת מענה משפטי איך אנחנו פותרים את הסוגיה, קודם כל מבחינה משפטית, כי לי זה נראה שהדברים נמרחים הרבה מאוד זמן ללא פתרון אמיתי.

מכלוף מיקי זוהר: האחריות קודם כל מתחילה ונגמרת במדינת ישראל ובממשלת ישראל ואני חלק מהקואליציה, כמוך וכמו חבר הכנסת מוטי יוגב, ועדיין אנחנו דורשים מהמדינה ומהממשלה לפעול בדברים שהיא לא פועלת.

מכלוף מיקי זוהר: מצד שני יש גם עניין של עירית תל אביב, שגם היא צריכה לקחת חלק פעיל בסוגיה הזאת וניכר שראש העיר שם הפקיר את תושבי דרום תל אביב.

מכלוף מיקי זוהר: אני לא יודע מה היו תוצאות הבחירות, יכול להיות שבפעם האחרונה דרום תל אביב לא תמכה בו - - -

אמיר אוחנה: האלטרנטיבות לא היו הרבה יותר טובות.

מכלוף מיקי זוהר: אבל עדיין עם כל הכבוד למלחמות הפוליטיות או לגחמות הפוליטיות של כל אחד באשר הוא, יש גם תושבים שצריכים לחיות שם, בלי שום קשר למי הם הצביעו או לא הצביעו.

מכלוף מיקי זוהר: לכן אני רוצה בסוף הוועדה להסיק מסקנות שגם ידברו אל עיריית תל אביב, כמו שהם ידברו אל ממשלת ישראל.

מכלוף מיקי זוהר: חבר הכנסת מוטי יוגב, בבקשה.

מרדכי יוגב: שלום לכולם.

מרדכי יוגב: ברשות יושב ראש הוועדה, חבר הכנסת מיקי מכלוף זוהר, ואני שמח שהוא לקח לידו את האתגר הגדול הזה, בקדנציות קודמות של הכנסת לקחו אותו שרים, השר לשעבר גדעון סער ושרים אחרים, גם השרה שלנו, השרה איילת שקד ואחרים וחברי כנסת, וכעת נראה לי שהנושא נשאר יתום קצת ועל כן אני מאוד משבח ואני אומר פה גם תודה לפעילים המקומיים, מאי גולן וחיים גורן ואחרים שהפעילו אותנו.

מכלוף מיקי זוהר: ועובד חוגי.

אמיר אוחנה: עובד חוגי, שפי פז, סיגי כהן.

מרדכי יוגב: ואנשים רבים אחרים.

מרדכי יוגב: אני מודה שלקח זמן להירתמותנו לעניין, אבל הנושא הוא חשוב ואומר בו כמה מילים קצרות כי אני יותר רוצה לשמוע את האנשים ואחר כך הדיון יחל.

מרדכי יוגב: כפי שאמר כבר חברי, חבר הכנסת אוחנה, החל מהשנים 2007, עוד לפני, ההסתננות לישראל הייתה ללא שליטה, בעיקר דרך סיני, ולא רק, גם דרך שדה התעופה לוד, בשערים המרכזיים, וללא שליטה עד היום.

מרדכי יוגב: פה אני אומר את זה גם לנציגי משרד הפנים, שאני עוד לא מזהה, וגם לנציגי המשרד לבטחון פנים ולרשות ההגירה ולגורמים נוספים, היא ללא שליטה עד היום, אני מיד אומר למה אני מתכוון.

מרדכי יוגב: עיקרה לתל אביב, אבל גם ערים אחרות נפגעו, בצורה פחותה מדרום תל אביב, בדרום תל אביב החיים הפכו לבלתי נסבלים ואדוני, יושב ראש הוועדה, יש דוחות של הגירה, של מאות ואלפי אנשים מדרום תל אביב, דרום תל אביב פשוט נכבשה בצורה כזו ויחד עם הדברים נאמרו פה - - -

מכלוף מיקי זוהר: גם אנחנו בימין נגד הכיבוש, אבל נגד הכיבוש של דרום תל אביב.

מרדכי יוגב: נכון.

מרדכי יוגב: והפגיעה קשה מאוד במרקם החיים.

מרדכי יוגב: לא צריך לתאר את האישה המבוגרת שנשארה בקומה הרביעית ומתחתיה דירות של 20 ו-30 סודנים ואחרים ואין אור ואי אפשר לרדת, והאלימות והחשש וחששות האונס וחששות האלימות שכבר אירעו, ואפילו הרצח.

מרדכי יוגב: הקושי להסתובב, גם בחשיכה וגם שלא בחשיכה והגנבות והדברים האחרים ואחוזי הפשיעה והפגיעה.

מרדכי יוגב: אני לא אתאר ולא ארחיב, הדברים ידועים.

מרדכי יוגב: אני רוצה לגעת בעוד דבר, בית הדין הגבוה, שכינינו אותו בימים האחרונים בהקשרים אחרים, של התיישבות וצדדים לאומיים, אני אומר פה בממד החברתי, בית הדין הגבוה לאי צדק, הגן פה על עוברי החוק, על הסודנים והאריתריאים, ומנע את הגנתו משומרי החוק, מתושבי תל אביב הפשוטים והרגילים הגרים בכל מקום ומקום, לא הגן עליהם.

מרדכי יוגב: הוא פגע גם ביכולתן של הרשויות הנבחרות ופסל פעם אחר פעם את חוק המסתננים והקשה על מדינת ישראל, וגם בזה אנחנו צריכים לכוון ערוץ של פעולה לכך שנוכל לטפל ולפתור, כפי שאתה קראת, את הסוגיה הזאת בדרך ממשלתית, בדרך המלך.

מרדכי יוגב: אומר רק עוד דבר אחד.

מרדכי יוגב: אנחנו עוד לא שולטים אפילו בכמה.

מרדכי יוגב: אני חושב שמשטרת ישראל שיפרה, אני זוכר את עצמי שואל עוד את מפקד המחוז הקודם לפני שלוש שנים, והוא אומר לי 'אינני יודע לכמה יש היום טביעות אצבע', אבל ודאי לי שהמספרים אינם מוחלטים.

מרדכי יוגב: אם מדברים היום על כ-33,000 באזור תל אביב, או דיברו, ושמעתי גם את הרשויות הממשלתיות שדיברו על 40,000 ו-50,000 בישראל, מנתונים שלי רק 93,000 ביקשו וקיבלו הארכות של אשרות שהייה בארץ, והם מפוזרים.

מרדכי יוגב: מהנתונים האלה, כמעט 34,000 בדרום תל אביב והיתר מפוזרים.

מרדכי יוגב: אז בכדי שגם הציבור הישראלי הכללי יהיה איתנו וירצה להילחם את המלחמה של דרום תל אביב, אני מציע שכקריאה ראשונה אנחנו נחליט שפשוט מפזרים אותם בכל תל אביב ומחליטים שחצי מהם יילכו לצפון תל אביב ואת נקודות המרק החם אנחנו נעביר לצפון תל אביב ואז אין לי ספק - - -

<עובד חוגי: לרחביה, איפה שהשופטים.

מרדכי יוגב: או ברחביה בירושלים, ואז אין לי ספק שהבעיה תיפתר יותר.

מרדכי יוגב: אני אומר את זה בחיוך.

מרדכי יוגב: נשמח לשמוע, ואני כבר אומר מראש, נראה לי שלאור זה שנציג משרד המשפטים לא הגיע שיש צורך שנקיים ועדת מעקב אצלך בנושא הקשה הזה ונדרוש פה שתגיע גם הרמה המיניסטריאלית לתת את התשובות של בטחון הפנים, של המשפטים ושל הפנים.

מרדכי יוגב: תודה.

מכלוף מיקי זוהר: חד משמעית, כל מילה בסלע.

מכלוף מיקי זוהר: הזכרת לי איזה שהיא בדיחה מאוד מאוד מעניינת.

מכלוף מיקי זוהר: פעם אחת מישהו אמר, ראיתי את זה בסרטון של הראל נוף, הוא אחד האמנים הימניים שאני לפחות מכיר והוא אמר, 'אני לא מוכן בשום פנים ואופן שיחיו בשכונה שלי ערבים, מה פתאום שערבים יחיו בשכונה שלי?

מכלוף מיקי זוהר: בשום פנים ואופן', ואחר כך הוא אמר, 'לא לא לא, אני צוחק, אני בכלל לא אותו בן אדם שחושש מערבים, אני זה שחושש דווקא מחרדים.

מכלוף מיקי זוהר: אני גר בצפון תל אביב ואני חושש מחרדים', למה?

מכלוף מיקי זוהר: 'כי אם חרדים יבואו הם יבנו לי פה בית כנסת'.

מכלוף מיקי זוהר: אני לא מספר את הבדיחה כמו שצריך, אבל המסר שלו היה דבר אחד ברור, כל אחד מסתכל מאיפה שכואב לו, כי תושבי צפון תל אביב לא מרגישים את הבעיה, הם קמים בבוקר, הכול נקי סביב הבניין שלהם, הכול נחמד, אבל כשנכנסים לדרום תל אביב ואזרח צריך לקום בבוקר וצריך לראות את מה שהוא רואה ואת הסכנות שהוא חווה ואת הקשיים היומיומיים שלו כדי באמת לחיות בצורה מינימלית, לא ברמה של צפון תל אביב, רחמנא ליצלן, בצפון תל אביב זה רק שם מותר לחיות טוב, אבל בדרום תל אביב זה חיים סבירים.

מכלוף מיקי זוהר: זה דבר שלא קורה, כי כל אחד מסתכל אך ורק על איפה שכואב לו ולא מוכן לחלוק את הכאב או לחלוק את הקושי או גם לדעת להתמודד יחד עם כולם.

מכלוף מיקי זוהר: לכן מה שאתה אומר זה בדיוק נכון.

מכלוף מיקי זוהר: צפון תל אביב, אולי אם היא תרגיש את הנטל הזה שיש על העיר הזו אז אולי באמת אנשים יתעוררו וראש הרשות יתעורר.

מרדכי יוגב: אומר לך משפט באותה בדיחות הדעת, בשביל זה הוא יושב ראש הוועדה לצדק חלוקתי, לחלק אותם לצפון ולדרום תל אביב.

מכלוף מיקי זוהר: זה צדק חלוקתי.

מרדכי יוגב: אבל אני רוצה לומר שהשורה התחתונה, וכאן אני כן אומר ברצינות ובלי להקל ראש, אלה בני אדם, ופה אני גם רוצה לקבל את הרצינות של העניין.

מרדכי יוגב: זו הייתה דווקא חברתי חברת הכנסת מיכל רוזין, שגילתה בפניי את העולם של מחסני הילדים, אני קורא להם, של ילדי האריתריאים והסודנים.

מרדכי יוגב: אז גם שנדע שאנחנו מדברים בבני אדם, אני אומר לצד שני, לכולנו, ויחד עם זאת אני אומר את המשפט, שהוא מטרת הוועדה, להשיב את הסודנים ואת האריתריאים לסודן ולאריתריאה ולהשיב את דרום תל אביב לתל אביבים.

מכלוף מיקי זוהר: בהחלט.

מכלוף מיקי זוהר: קודם כל, בהמשך למה שאתה אומר, אף אחד פה לא רוצה חלילה להתעלל בהם או לפגוע בהם, או לעשות להם רע על הלב, אין כאן שום מטרה, אבל אנחנו נציגי מדינת ישראל ואזרחי מדינת ישראל עומדים לנגד עינינו קודם כל, לפני כולם, וכל עוד אנחנו דואגים לאזרחי ישראל המצב טוב, וברגע שאנחנו נדאג לאזרחים אחרים, כמו החברים שלנו בשמאל, שאכפת להם מהפלסטינים ואכפת להם ממה שהזירה הבינלאומית כרגע אומרת או לא אומרת, הם יותר מתרכזים באחרים מאשר באזרחי מדינת ישראל ואנחנו כן מתרכזים באזרחי מדינת ישראל, ובפרט כרגע היום תושבי דרום תל אביב, וטוב שכך.

מכלוף מיקי זוהר: אז עובד חוגי, בבקשה.

<עובד חוגי: קודם כל אני מברך על זימון הוועדה, אבל אני מצטער על דבר אחד, שנציג של משרד המשפטים לא מופיע פה.

מכלוף מיקי זוהר: נכון מאוד.

<עובד חוגי: כי רוב הטענות שלנו זה כלפי המשרד הזה.

<עובד חוגי: ההתנהלות שלו, איך שזה עובד.

<עובד חוגי: לדוגמה בפשיעה, סתם דוגמה, כשתופסים אריתראי או סודני גונב על חם תיק, עבירות קלות כביכול, או פלאפון או what ever, אז המשטרה עושה את העבודה, עוצרת אותו, מביאה אותו לבית המשפט, בית המשפט משחרר אותו, כי למה?

<עובד חוגי: יש לו פתק שאין לו כתובת.

<עובד חוגי: אבל עזוב את זה.

<עובד חוגי: תראה, אני חושב שחבר הכנסת מוטי יוגב אמר בדיוק את מה שצריך להיות.

<עובד חוגי: לדעתי לשים אותם בצפון תל אביב, קצת, קצת, כמה בצפון תל אביב, כמה ברחביה, איפה שהשופטים בעיקר, שופטי בג"צ, שהם קובעים על החיים שלנו, על איכות החיים שלנו, תאמין לי, הפתרון יבוא מה זה מהר, אתה לא יודע מאיפה ימציאו את החוקים.

<עובד חוגי: פתאום הם יתחילו לחוקק את החוקים, לא אתם.

<עובד חוגי: עכשיו אני אתן לכם דוגמה.

<עובד חוגי: סליחה שאני קצת נסער, כי אני שומע את כולכם מדברים פה ואני אולי בין הראשונים בסרט הזה, שכל מה שאתם אמרתם יש לי פה תשובה, כל מה שאמרתם.

<עובד חוגי: אתם יודעים שיש גבול בתל אביב?

<עובד חוגי: בלי בג"צ, בלי 'בצלם', בלי העמותות, אני קורא להם העמותות של הכלבים והחתולים והזבל, לא משנה, תקראו לזה איך שאתם רוצים, אתם יודעים שיש גבול?

<עובד חוגי: אתם יודעים איפה הגבול?

<עובד חוגי: ברח' מנחם בגין.

<עובד חוגי: זה הגבול בתל אביב.

<עובד חוגי: יש הנחיה ברורה של ראש העיר, לרכז את הבעיה בדרום תל אביב.

<עובד חוגי: אתם יכולים לראות את זה.

<עובד חוגי: תשימו חמישה אריתריאים בשד' רוטשילד, שזה מרחק פסיעה מדרום תחנה מרכזית, חמש דקות, מהמשטרה יבואו, יאספו אותם ויעבירו אותם בכבוד את הגבול.

<עובד חוגי: בלי גדר, בלי חומה, בלי משרד הפנים, בלי אף אחד.

<עובד חוגי: בלי בג"צ, בלי 'בצלם', בלי אף אחד.

<עובד חוגי: אתם לא יודעים את זה, אבל לכו תראו את הגבול הזה של רח' מנחם בגין, זיכרונו לברכה.

מכלוף מיקי זוהר: מעניין למה דווקא זה מנחם בגין.

<קריאה: כי שם מתחילים המגדלים.

מכלוף מיקי זוהר: לא, אני אומר שזה איזה שהיא אירוניה.

<עובד חוגי: אז רק תדעו שהגבול הוא שם.

<עובד חוגי: הוא לא נראה, אין גדר, אין חומה, אין כלום.

<קריאה: אבל יש משטרה.

<עובד חוגי: זה דבר אחד, על הגבול.

<עובד חוגי: למה אני אומר את זה?

<עובד חוגי: בתל אביב רוצים לעשות סטטיסטיקות, הסטטיסטיקה למשל אומרת, אני מדבר על 2015, שכל 10 ילדים ילד וחצי זה ילד זר.

<שפי פז: הרבה יותר כבר.

<קריאה: איפה אתה גר?

<עובד חוגי: אני גר בדרום תל אביב.

<קריאה: מה זה דרום תל אביב?

<שפי פז: מה זה עניינך?

מכלוף מיקי זוהר: טוב, גברתי, אני מבקש ממך לא להפריע.

אמיר אוחנה: זו לא חקירה.

מכלוף מיקי זוהר: אם את תפריעי עוד פעם אחת אני אוציא אותך החוצה.

מאי גולן: מה זה השאלות האלה?

מכלוף מיקי זוהר: לא להפריע לאנשים באמצע הדיבור.

מאי גולן: הוא גר בסביון והוא מדבר בשם התושבים.

מאי גולן: מה זה משנה איפה הוא גר?

<עובד חוגי: אני מסתובב רק בתקווה, לא מסתובב בצפון תל אביב.

מכלוף מיקי זוהר: עובד, אל תענה לה.

מאי גולן: אל תענה לה, עובד.

מאי גולן: היא לא מנהלת את הדיון.

מכלוף מיקי זוהר: אתם תשאלו שאלות בלי רשות אני אוציא אתכם מהדיון.

<עובד חוגי: עכשיו, הסטטיסטיקה - - -

<קריאה: אתה לא תוציא אותנו מהדיון.

מכלוף מיקי זוהר: אז תצאי מהדיון.

מאי גולן: תצאי, אתם מוזמנים לצאת.

מאי גולן: אתם גם ככה לא מייצגים אף אחד מתושבי דרום תל אביב.

מכלוף מיקי זוהר: קדימה, החוצה.

מכלוף מיקי זוהר: החוצה.

מכלוף מיקי זוהר: שומר, להוציא אותה, בבקשה, החוצה.

מאי גולן: אתם מייצגים ארגוני שמאל קיצוני, אתם מוזמנים לצאת מפה.

מאי גולן: אף אחד מתושבי דרום תל אביב אתם לא מייצגים.

מכלוף מיקי זוהר: את רוצה לשמור על כבוד הדיון?

מכלוף מיקי זוהר: תשבי פה בלי להפריע.

מכלוף מיקי זוהר: לא מפריעים בשעת הדיון.

<שולה קשת: אני שמרתי על הכבוד, אבל אני חושבת - - -

מכלוף מיקי זוהר: אני מאפשר לך להישאר, אם את תפריעי בדיון - - -

<שולה קשת: לנופף עם הידיים ולצעוק על שאלה - - -

מכלוף מיקי זוהר: את לא תקבעי איך אנשים מדברים פה ואת גם לא תתערבי בדיון.

מכלוף מיקי זוהר: את רוצה זכות דיבור, אני אתן לך, את לא תפריעי בזמן שמישהו אחר מדבר, נקודה.

<שולה קשת: אני נרשמתי.

<שולה קשת: אני לא הפרעתי בכלל, אני רק ניסיתי - - -

מכלוף מיקי זוהר: אוקיי.

אמיר אוחנה: את ממשיכה.

מכלוף מיקי זוהר: את ממשיכה להפריע עכשיו.

מכלוף מיקי זוהר: עכשיו הוא רוצה להמשיך לדבר, בשקט ובנחת.

<עובד חוגי: לפי הסטטיסטיקות ב-2015 מתוך 10 ילדים ילד וחצי זה ילד זר.

<עובד חוגי: איזה סטטיסטיקה יפה, אבל בתוך חמש השכונות בדרום תל אביב, מתוך 10 ילדים, ילד וחצי הוא יהודי, הוא ישראלי.

<עובד חוגי: הם לא נולדים בבבלי, הם לא נולדים ברמת אביב, הם לא נולדים בשום מקום בצפון תל אביב.

<עובד חוגי: הם נולדים וחיים וגרים אצלנו.

<עובד חוגי: אז הסטטיסטיקות שלכם, אני לא רוצה להגיד למי שעושה את הסטטיסטיקה לאן הוא ישלח את הסטטיסטיקה שלו.

<עובד חוגי: עוד דוגמה, בתי כנסת נסגרים בדרום תל אביב, מה נפתחים?

<עובד חוגי: 20 כנסיות יש היום בדרום תל אביב.

<עובד חוגי: אתם יודעים את זה?

<עובד חוגי: איפה הצדק החלוקתי?

<עובד חוגי: שתיקח 10 כנסיות, שתשים אותם בצפון תל אביב.

<עובד חוגי: הרי הם לא מוכנים לקבל את חב"ד בצפון תל אביב, נכון?

<עובד חוגי: אז אולי מ-20 הכנסיות שיש לנו בדרום תל אביב הם ייקחו 10, אז יבוא - - -

מאי גולן: או גני ילדים.

<שפי פז: זה יהיה להם כבוד אפילו.

מכלוף מיקי זוהר: לא, זו הטעות שלך.

מכלוף מיקי זוהר: הם אוהבים לראות את ה - - - הם ידברו איתך על הסוגיה הפלסטינית ועל ההתיישבות ביהודה ושומרון, כי זה ביהודה ושומרון, אבל אם נגיד להם בואו ניתן חלק מהאזור הנוח והנעים שלכם, הם כבר ישנו את העמדה.

מכלוף מיקי זוהר: הם לא רוצים חרדים אצלם, אבל ערבים זה בסדר, ביהודה ושומרון זה בסדר גמור שתהיה מדינה פלסטינית ואויבים, זה בסדר, אבל בצפון תל אביב שלא יהיה חב"ד, שלא יהיו בתי כנסת.

מכלוף מיקי זוהר: זה בדיוק העניין, צריך לשים לב לניואנס פה.

מאי גולן: זה בדיוק אותו סיפור, מיקי, עם המסתננים.

מכלוף מיקי זוהר: כן, עובד, תמשיך.

<עובד חוגי: יש לי אוטוסטרדה להגיד להם על מה שקורה באמת.

<עובד חוגי: אז דיברנו על הילדים, על הילודה שלהם.

<עובד חוגי: א הסטטיסטיקות אומרות דבר, במציאות איפה הם?

<עובד חוגי: אצלנו.

<עובד חוגי: הגנים אותו דבר, הגנים הם אצלנו.

<עובד חוגי: אז כשבאים ואומרים סטטיסטיקה, סך הכול יש 40,000, 50,000, 60,000 בתל אביב, אבל ה-60,000 או ה-50,000 האלה נמצאים בשכונות שלנו.

<עובד חוגי: הם לא נמצאים חלק ברמת אביב, חלק בבבלי או במקומות האלה.

<עובד חוגי: אז אם אתם רוצים לעשות באמת צדק חלוקתי, כמו שאומרים, אז בבקשה תתחילו עם הכנסיות או עם הפאבים שלהם.

<עובד חוגי: כל ה'חמארות' שלהם איפה נמצאים?

<עובד חוגי: אצלנו.

<עובד חוגי: אני אגיד לך למה כל היפים האלה, שבאמת דואגים כביכול למסתננים או לפליטים או ווט אבר, הם מבחינתי מהגרי עבודה, אבל זה לא משנה - - -

מכלוף מיקי זוהר: אני רוצה לקדם בברכה את משרד המשפטים, חיכינו לכם.

מכלוף מיקי זוהר: הכנו כבר מסקנות ועדה קשות על זה שמשרד המשפטים לא הגיע ואני שמח שהוא הגיע.

מכלוף מיקי זוהר: אז תמחקי, גברתי המנהלת, את כל הביקורת.

מכלוף מיקי זוהר: תודה שבאתם.

<עובד חוגי: חשוב מאוד, כשדנים על זה, כשאומרים היום שבפתח תקווה גם יש את התופעה הזאת, איפה הם גרים?

<עובד חוגי: איפה הם נמצאים?

<עובד חוגי: בשכונות המבוססות בפתח תקווה?

<עובד חוגי: לא.

<עובד חוגי: איפה שהאוכלוסיות החלשות, הם נמצאים שם.

<עובד חוגי: זה שאומרים לפזר אותם, איפה תפזרו אותם בדיוק?

<עובד חוגי: במקומות המוחלשים.

<עובד חוגי: זו הנקודה.

<עובד חוגי: עכשיו אני רוצה להעלות עוד נקודה.

<עובד חוגי: אולי אנחנו קצת מדברים על הסודנים והאריתריאים, יש פה עוד תופעה אחת בזמן האחרון, שלדעתי זה כמה עשרות אלפים אם לא יותר, תופעה של גיאורגים ואוקראינים שמגיעים והם גם גרים אצלנו.

<עובד חוגי: אתה מסתכל, האזור שלנו למעשה נכבש.

<עובד חוגי: אני לא יודע - - -

<שפי פז: וההודים, הנפאלים, הסרילנקים, הרוסים.

<שפי פז: כולם.

מכלוף מיקי זוהר: בקיצור, דרום תל אביב הפכה להיות מקום של מהגרים - - -

מאי גולן: היא פח הזבל של מדינת ישראל.

<שפי פז: אין דירות להשכרה.

מכלוף מיקי זוהר: ובעצם כל מי שהוא לא תושב הארץ והוא מגיע לטווח מסוים קצר הוא מגיע לדרום תל אביב.

<עובד חוגי: אני אגיד לך גם למה.

<עובד חוגי: לצערי, ראש העיר שלנו מעודד את התופעה.

מכלוף מיקי זוהר: נכון.

מכלוף מיקי זוהר: הוא לא נלחם בתופעה.

<עובד חוגי: אתה רואה למשל בפתח תקווה, ראש העיר שם והתחיל לפעול נגד.

<עובד חוגי: פה להיפך, מעודדים, בונים להם גני ילדים - - -

מכלוף מיקי זוהר: הוועדה הזו תקבע את זה.

<עובד חוגי: עושים להם עוד בתי ספר ומאשרים להם כנסיות ומאשרים להם את המועדונים.

<עובד חוגי: אז למה שלא תבוא לשם?

<עובד חוגי: זאת עיר הבירה שלהם.

מכלוף מיקי זוהר: הוא מייצר להם סביבה נוחה לחיות בה.

<עובד חוגי: דרך אגב, רק שתדעו, כל אלה שכביכול מפוזרים בכל האזורים, השבוע כולם מתנקזים לדרום תל אביב.

<עובד חוגי: כולם, בלי יוצא מן הכלל.

מכלוף מיקי זוהר: גם מוקדי הבילוי שלהם שם.

<עובד חוגי: עוד דבר.

<עובד חוגי: מעונות יום, מדינת ישראל, ופה אני מאשים את המדינה ואת הממשלה הקודמת, ועיריית תל אביב, עשו מצ'ינג, כל אחת תרמה 56 מיליון, למה?

<עובד חוגי: לתופעה, איך קראו לזה?

<שפי פז: מחסני הילדים.

<עובד חוגי: העבירו את הכסף הזה להקמה וגם סבסוד.

<עובד חוגי: זאת אומרת היום הם מגיל אפס עד גיל שלוש מקבלים את זה מסובסד, במקרה הטוב 600 שקל מגיל אפס עד גיל שלוש.

<עובד חוגי: במקרה הטוב 600 שקל עד שש בערב, זאת אומרת עם צהרונים ועם הכול.

<עובד חוגי: אף אזרח בדרום תל אביב או בתל אביב בכלל או במדינה בכלל מקבל את זה.

<עובד חוגי: כי לא הילדים שלי ולא הילדים של אף אחד מפה מקבל מעון - - -

מכלוף מיקי זוהר: זה הטבה מיוחד, זה עידוד הגירה.

מכלוף מיקי זוהר: כמה שיותר אנשים שיהגרו ארצה.

<קריאה: זה עידוד ילודה.

מכלוף מיקי זוהר: עידוד ילודה, עידוד הגירה של כמה שיותר מסתננים, זו באמת בשורה.

מכלוף מיקי זוהר: אני אומר את זה בציניות כמובן.

<עובד חוגי: אז באמת חשוב מאוד שאם אתם רוצים לעשות צדק חלוקתי, אז אולי לפחות אלה שבשכונת התקווה מקבלים צהרון או מעון, אז תן גם לתושבים הוותיקים של שכונת התקווה גם את הגן הזה ב-600 שקל עד שש בערב, עם צהרון.

מכלוף מיקי זוהר: תודה.

<עובד חוגי: יש לי עוד הרבה ברשימה - - -

מכלוף מיקי זוהר: משפט אחרון.

<עובד חוגי: אני אתן, יש פה עוד אנשים שסובלים מהתופעה ואני אתן - - -

מכלוף מיקי זוהר: תודה רבה.

מכלוף מיקי זוהר: אני רוצה לשמוע דווקא אתכם, תגידו את שם הארגון ואת ה - - -

<שולה קשת: קודם כל את שמי.

<שולה קשת: לי קוראים שולה קשת, אני גם מנכ"לית תנועת 'אחותי' למען נשים בישראל, אני פעילה בהתארגנות 'כוח לקהילה'.

מכלוף מיקי זוהר: עכשיו רגע, לפני שאת מתחילה לדבר, הגנתי עליך, אני מגן גם עליה, זה אומר שאף אחד לא מפריע לה לדבר, גם אם היא תגיד דברים שקשה לכם לשמוע.

<עובד חוגי: אז אני רוצה רק, בגלל שהיא מנכ"לית, אז אני ככה, אני עובד חוגי, לא מנכ"ל, אין לי עמותה, אף אחד לא מממן אותי, היום אני נמצא פה על חשבוני, דלק על חשבוני, יום חופש על חשבוני.

<עובד חוגי: רק שתדע, להבדיל.

מכלוף מיקי זוהר: בסדר גמור.

מכלוף מיקי זוהר: בבקשה, שולה קשת, מנכ"לית עמותת 'אחותי'.

<שולה קשת: תנועת 'אחותי' למען נשים בישראל, תנועה פמיניסטית מזרחית, אני פעילה בהתארגנות 'כוח לקהילה', התארגנות שפועלת בדרום תל אביב, מכלל הנציגים ונציגות של הקהילות השונות בדרום תל אביב.

<שולה קשת: אני גם ילידת שכונת נווה שאנן, אני פעילה כבר הרבה שנים במאבקים של תושבים ותושבים בשכונת נווה שאנן בפרט ובדרום תל אביב בכלל והגענו להרבה מאוד הישגים.

<שולה קשת: זה ככה כמה מילים עליי.

<שולה קשת: אני רוצה לומר כמה דברים.

<שולה קשת: אני רוצה להתחיל באמת עם הדברים שאנחנו מסכימים ומסכימות עליהם.

<שולה קשת: דרום תל אביב היום בכלל ושכונת נווה שאנן בפרט הפכה להיות לגטו מבחינה מספרית.

<שולה קשת: כיוון שאני ילידת שכונת נווה שאנן אני זוכרת שעוד לפני שמבקשי המקלט נותבו לגן הקווקזים בלוינסקי, בעשרות אלפים, נותנו על ידי הממשלה, באוטובוסים שבאו וזרקו אותם שם בחוסר כול, לפניהם הגיעו גם מהגרי עבודה מכל מיני מדינות, בין אם זה מהמזרח הרחוק, מזרח אירופה וכו', שגם הם למעשה רוב רובם מתגוררים בדרום תל אביב ובסופי שבוע הכמות של האוכלוסייה היא כזאת שהיא בלתי נתפסת.

<שולה קשת: למשל אם ניקח לדוגמה את שכונת נווה שאנן, ניתן לאכלס בה גג 7,000 תושבות ותושבים, היום יש הרבה יותר.

מכלוף מיקי זוהר: מה הפתרון, לדעתך?

מכלוף מיקי זוהר: להרחיב את השכונה?

מכלוף מיקי זוהר: ללכת איתם אולי קצת אחרי מנחם בגין?

<שולה קשת: אז אני רוצה להציג פה כמה דברים.

<שולה קשת: אני רוצה לומר, קודם כל אני לא קוראת לבני אדם בעיה.

<שולה קשת: למסתננים אני כן קוראת מבקשי מקלט, אני חושבת שמדינת ישראל צריכה לבדוק - - -

מכלוף מיקי זוהר: אבל אני שאלתי שאלה, מה הפתרון?

<שולה קשת: אני עונה לך, שנייה, תן לי.

<שולה קשת: אני רשמתי פה כמה נקודות שחשוב לי מאוד להעלות בפני הוועדה, כי הן לא עלו פה וחשוב לי להעלות אותן.

<שולה קשת: אז יש כמה דברים.

<שולה קשת: יש באמת את העניין של מבקשי המקלט שמדינת ישראל לא בודקת מי פליט ומי לא פליט, ואז אנחנו יודעים, מי שהם פליטים נשארים מתוקף ההגנה של האמנה של האו"ם בישראל ומפזרים אותם ברחבי הארץ.

<שולה קשת: כמו שאנחנו יכולים לראות מודלים במדינות אחרות.

<שולה קשת: ומי שלא, בבקשה, להוציא אותו מפה.

<שולה קשת: אבל לקרוא לקבוצה כל כך גדולה מסתננים בלי באמת לבדוק מאיזה מדינות הם הגיעו, האם יש להם סכנה כזו או אחרת בחזרה למדינות שלהם, או למדינות עולם שלישי, עם כל מה ששמענו, אני כתושבת שכונת נווה שאנן קשה לי עם זה.

מכלוף מיקי זוהר: את גרה בנווה שאנן עכשיו?

<שולה קשת: בוודאי, אני גם ילידת נווה שאנן ואני גרה עדיין - - -

מכלוף מיקי זוהר: הטרידו אותך מינית פעם?

<שולה קשת: מה?

מכלוף מיקי זוהר: הטריד אותך שם מינית פעם, מסתנן או משהו, תקפו אותך פעם?

מכלוף מיקי זוהר: או שאף פעם לא חווית את זה?

<שולה קשת: הטרידו אותי מינית, אבל לא רק מבקשי מקלט, גם כל מיני, גם ישראלים תוצרת כחול לבן, שהם משתינים לי מול הפרצוף, סליחה, עם איבר המין שלהם בחוץ.

<שולה קשת: או שאני מסתובבת בלילה וכל מיני מכוניות של ישראלים עוצרות ומדברים אליי כאילו אני זונה.

<שולה קשת: אלה תופעות שהן ידועות.

<שולה קשת: כלומר הבעיה היא לא רק בעיה של גברים מגזע או מצבע מסוים.

<שולה קשת: יש כאן בעיה - - -

מכלוף מיקי זוהר: השאלה אם לא נוצרה בשכונה הזו איזה שהיא סיטואציה שבעצם נוצר שם מרקם חברתי, כתוצאה מההזנחה של השכונה, מריבוי המהגרים בשכונה, מעצם העובדה שבאמת לחיות בשכונה הזו ברמת חיים גבוהה זה בין קשה עד בלתי אפשרי, שנוצר שם מרקם חברתי שהוא מאוד מאוד שלילי, שאגב, לא רק שהוא משפיע על האזרחים הישראליים ועל המהגרים כמובן, אלא בכלל על הסביבה שם.

מכלוף מיקי זוהר: זאת אומרת נוצר שם איזה שהוא מרקם חברתי מאוד מאוד נמוך, שהוא גם משפיע על החלק הישראלי.

מכלוף מיקי זוהר: בסופו של דבר, אם אני אזרח ישראל ויש שכונה במצב כזה, אם אין לי ברירה אני אגור שם, אם יש לי ברירה אחרת אני אלך לגור במקום אחר.

מכלוף מיקי זוהר: ובדרך כלל למי שאין ברירה, זה אנשים שמגיעים ממצב סוציואקונומי מאוד מאוד נמוך ובעצם אין להם שום כלים אחרים.

<שולה קשת: אנחנו, התושבים והתושבים ילידי המקום, אין לנו לאן ללכת ואתה צודק, ערך הנכסים ירד ואין לנו את המוביליות הגיאוגרפית לעבור לצפון תל אביב.

מכלוף מיקי זוהר: אני הבנתי שאת בעד פיזור האוכלוסייה הזו ברחבי הארץ ובכלל בעיר תל אביב.

<שולה קשת: בוודאי.

<שולה קשת: בגלל זה אני אמרתי, לצופף עשרות אלפי - - -

<קריאה: למה להעביר את הצרה הזאת לאחרים?

<שולה קשת: רגע, זאת לא צרה.

<שולה קשת: שנייה.

<שולה קשת: לצופף כמות כזו גדולה זו צפיפות של גטו וזה גובה מחיר.

מאי גולן: אז נזרוק את הצרות על אנשים אחרים.

<שולה קשת: ומי שמשלם את המחיר אלה נשים, ילדים, כמו שראינו, וקשישים וקשישות.

<קריאה: מה הביא - - -

מכלוף מיקי זוהר: רגע, לא להפריע לה.

<שולה קשת: יש לי עוד כמה דברים.

<שולה קשת: בהילקח העובדה שמדינת ישראל ועיריית תל אביב, עוד לפני שמבקשי המקלט נותבו לשכונת נווה שאנן ודרום תל אביב, בעצם הפכה את שכונת נווה שאנן ודרום תל אביב לחצרות אחוריות, כמו למשל הקימו שם את התחנה המרכזית הגדולה בעולם, היום השנייה בגודלה בעולם אחרי הודו, שזה זיהום אוויר וזיהום רעש ואף אחד לא מדבר על זה, אנשים מתים שם מסרטן, הפכה את השכונות שלנו למרכזים לסחר בנשים וסחר בסמים.

<שולה קשת: זאת אומרת - - -

מכלוף מיקי זוהר: למיטב ידיעתי, החבר'ה המהגרים שם חזקים מאוד בתעשיית הסחר בנשים.

<קריאה: לא נכון בכלל.

מאי גולן: לא רק שהם חזקים, הם מנהלים את כל העניין שם עכשיו.

מאי גולן: יש קרטלים של מסתננים של אריתריאים - - -

<שולה קשת: אז אנחנו נראה לכם נתונים.

מאי גולן: וזה פשוט לא נכון, כל - - -

מכלוף מיקי זוהר: הנתונים שאני קיבלתי זה שהם משתמשים הרבה מאוד בשירותי מין.

מאי גולן: תפסיקי, כמה זמן אפשר לתת לבדיחה הזאת להמשיך?

מאי גולן: היא לא מייצגת אף אחד מהשכונות, היא לא יודעת על מה היא מדברת.

מכלוף מיקי זוהר: דקה, את תדברי.

מכלוף מיקי זוהר: אני אומר, תופעת הסחר בנשים - - -

מאי גולן: מאז שהגיעו המסתננים הבלתי חוקיים כל פשיעה, ברמת סמים, ברמת זנות וברמת זיהום, כל דבר שהיא מדברת עליו, רק הגביר ופשה.

מאי גולן: להגיד שהיו גם בעיות לפני - - -

מרדכי יוגב: אפשר יהיה לשמוע את זה גם מנתוני משטרת ישראל.

מכלוף מיקי זוהר: תיכף - - -

<שולה קשת: אני לא סיימתי את דבריי.

<שולה קשת: אני מבקשת, חבר הכנסת - - -

מכלוף מיקי זוהר: לא להפריע, חבר'ה.

מכלוף מיקי זוהר: אבל אני אומר שייתכן מאוד שתופעת הסחר בנשים, ואת כפמיניסטית מובהקת יודעת שתופעת הסחר בנשים מאוד מאוד התגברה בדרום תל אביב מהגעת המסתננים.

<שולה קשת: אנחנו גם נאבקות בסחר בנשים.

מאי גולן: הם לא ילוו נאנסות על ידי מסתננים.

<שולה קשת: לא, הרבה הרבה לפני.

מכלוף מיקי זוהר: לא, היא התגברה.

מכלוף מיקי זוהר: היא הייתה קיימת והיא רק הלכה והתגברה.

מאי גולן: נשים שנאנסו על ידי אריתריאים, הן לא ילוו - - - האלה.

מכלוף מיקי זוהר: די, לא להפריע.

<שולה קשת: לנו יש נתונים.

<שולה קשת: אנחנו חברות בקואליציה של ארגוני נשים נגד סחר בנשים עוד משנות ה-90, כשהסחר בנשים היה כשהביאו סרסורים נשים ממדינות חבר העמים וכלאו אותן בדירות בדרום תל אביב וכו'.

<שולה קשת: אני יכולה לומר לך שתקופה ארוכה היו לנו מכוני זנות דלת מול דלת ואנחנו רואות יפה מאוד מי הם צרכני הזנות בדרום תל אביב.

מכלוף מיקי זוהר: ורק ישראלים מגיעים לשם?

<שולה קשת: אני לא אמרתי את זה.

מכלוף מיקי זוהר: אבל הרבה מאוד מסתננים?

<שולה קשת: כל הצבעים, זה לא רק מבקשי המקלט.

מכלוף מיקי זוהר: הרבה מאוד מסתננים מגיעים.

<שולה קשת: לא רק, כל מיני.

מאי גולן: הם מנהלים את הסחר בזנות במקום וזו עובדה.

מכלוף מיקי זוהר: מאי, דקה, לא להפריע לה.

מכלוף מיקי זוהר: תסיימי, בבקשה, גברתי.

מכלוף מיקי זוהר: עובד יגיד משפט ואז, מאי, את מדברת עכשיו.

<שולה קשת: אני אומרת, אם אנחנו באמת רוצות ורוצים להתמודד עם המצב אז צריך להסתכל נכוחה ולהבין.

<שולה קשת: יש לנו גם ריכוז, היכן מרכזים את דיירי ודיירות הרחוב?

<שולה קשת: שוב, בדרום תל אביב.

<שולה קשת: הם לא רואים אותם בצפון תל אביב, על הספסלים בגינות, מביאים אותם לדרום תל אביב.

מכלוף מיקי זוהר: אני אמרתי, דרום תל אביב הפכה להיות כלי לניקוז - - -

<שולה קשת: יש לי כבוד גדול אליהם, אבל צריך גם לפתור את הבעיה שלהם, לתת להם קורת גג.

מכלוף מיקי זוהר: כלי לניקוז כל הצרות של תל אביב.

<קריאה: של המדינה.

מכלוף מיקי זוהר: של המדינה גם.

<שולה קשת: בסדר, בגלל זה אני אומרת, הבעיות הן הרבה הרבה יותר - - -

מכלוף מיקי זוהר: טוב, אנא ממך.

<שולה קשת: עוד דבר.

<שולה קשת: הזכירו כאן כנסיות.

<שולה קשת: אני רוצה לומר פה בפני הוועדה שמצב בתי הכנסת בשכונת נווה שאנן על הפנים, הכול מוזנח, חבל על הזמן.

<שולה קשת: אז בואו נדבר על למה - - -

מכלוף מיקי זוהר: זה צריך לשאול את עיריית תל אביב.

<שולה קשת: בסדר, אני מעלה את זה בפני הוועדה.

<שולה קשת: מערכת חינוך אין.

<שולה קשת: אני רוצה לסיים עם הבעיה האקוטית שעומדת בפנינו היום, שזה תהליך של ג'נטריפיקציה.

<שולה קשת: אם מישהו - - -

מאי גולן: אוה, הגענו לזה.

מכלוף מיקי זוהר: תנו לה לסיים.

מכלוף מיקי זוהר: היא הקשיבה לכם ותאמינו לי, גם לה היה קשה להקשיב.

<שולה קשת: אבל אני לא מבינה כאילו - - -

מכלוף מיקי זוהר: תני את ה - - -

<שולה קשת: אבל אני מבקשת - - -

מכלוף מיקי זוהר: ולא יפריעו לך, אני לא אאפשר שיפריעו לך.

<שולה קשת: לא, אבל זה מאוד לא מכבד.

<שולה קשת: הדיבורים האלה והזלזול הזה.

<שולה קשת: בכל הכבוד.

מכלוף מיקי זוהר: חברים, לא להפריע לה.

<שולה קשת: כל הדברים שאני הזכרתי, שזה התחנה המרכזית וריכוז של סחר בנשים וסחר בסמים וניתוב של מהגרי עבודה ומבקשי מקלט אלינו, בסופו של דבר מטרת העל היא, כמו שהפכו את שכונת שבזי לשכונת נווה צדק, האוכלוסייה הוותיקה שם הייתה מזרחית והיום רובה אשכנזית והמצב הוא שונה לחלוטין, זאת המטרה.

<שולה קשת: אנחנו יכולות לראות איך בעצם העיר הלבנה פולשת לשכונות שלנו.

<שולה קשת: אני אתן לך רק דוגמה אחת, מעבר לעניין הזה - - -

<קריאה: המטרה היא שהאשכנזים ייקנו את כל הדירות בנווה שאנן?

<קריאה: זו המטרה?

<שולה קשת: רק שנייה - - -

מכלוף מיקי זוהר: תן לה לסיים.

<שולה קשת: תקשיב לדבריי ואז אתה תבין.

<קריאה: מה זה הזלזול הזה?

<קריאה: למה לה אתה לא מעיר שהיא ככה מזלזלת?

<שולה קשת: לא, אני ביקשתי ממנה לא להפריע.

<קריאה: מה זה הדבר הזה?

<קריאה: איזה תינוקי זה.

<שולה קשת: ג'נטריפיקציה זו תופעה בין עירונית ידועה, אנחנו יכולים לראות אותה בערים מרכזיות בארצות הברית ובאירופה, שאוכלוסיות של צבע מגורשות לאט לאט על ידי אסטרטגיות שונות, ביניהן להכביד את חייהם של התושבים הוותיקים, להביא אוכלוסיות לבנות מחוזקות ואנחנו יכולות לראות איך שזה קורה היום בנווה שאנן.

<שולה קשת: אין לנו מרכזי תרבות של הקהילה המקומית.

<שולה קשת: אני אתן לך דוגמה, בתחנה הישנה, היכן שנולדה המוזיקה המזרחית עם הקסטות שמכרו, היום עיריית תל אביב רוצה לבנות שם מרכז תרבות של להקת בת שבע.

<שולה קשת: למה שלא יקימו מרכז תרבות, לפחות שזה יהיה תרבות מזרח-מערב.

<שולה קשת: למה שאנחנו ניעלם תרבותית באמת ב - - -

מכלוף מיקי זוהר: את מרגישה שרוצים לגרש אותך מתל אביב?

<שולה קשת: אנחנו מגורשים, אנחנו יכולות לראות הרבה מאוד - - - נורא קל לבוא ולהגיד 'אנחנו רוצים לגרש את מבקשי המקלט' כשאני גם נורא מתנגדת, כמו שאמרתי, צריך לראות מי מהם פליט ומי לא, אבל המטרה היא גם לגרש אותנו.

<שולה קשת: תראו מה שקרה בשכונת שבזי, זה מה שקורה היום בשכונת נווה שאנן.

<שולה קשת: פה אני קוראת לוועדה לצדק חלוקתי, שאגב אנחנו גם חברות בקואליציית לבי במזרח, להקצאה שוויונית של משאבי התרבות והחינוך בישראל, לדון בכובד ראש בנושא הזה של תהליכי הג'נטריפיקציה וההלבנה של שכונות דרום תל אביב.

מכלוף מיקי זוהר: תודה.

<עובד חוגי: משהו קטן.

<עובד חוגי: אני חייב לשאול את שולה, שהיא כביכול דואגת לנשים - - -

<קריאה: הנשים האריתריאיות.

<עובד חוגי: שתסביר לי בבקשה איך היא מקבלת את זה שילדות בנות 14-15 מקבלות הצעה לקיום יחסי מין תמורת כסף, זה המקרה הטוב.

<עובד חוגי: היא בעד נשים.

<עובד חוגי: עוד דבר, יש שם מרכז לנפגעי אונס בתחנה המרכזית, יש כמה מרכזים, אני מתאר לעצמי שהיא הולכת לבקר שם, אני מזמין את כולם לשם, לראות איך הנאנסות נאנסות, באיזה צורה ברוטלית, עם מכות רצח, כמה על אחת.

<עובד חוגי: ואתם כולכם, דואגים לנשים, מישהו אמר למישהו משהו, זה הטרדה מינית.

<עובד חוגי: לכו לאלף קיבינימט - - -

מאי גולן: מתי בפעם האחרונה ליווית מישהי שנאנסה על ידי אריתריאים?

<עובד חוגי: מיקי, אתה יודע מה קורה שם עם הנשים?

מכלוף מיקי זוהר: תירגע, זה לא מקובל.

<עובד חוגי: אתה יודע מה קורה עם הנשים שם?

מכלוף מיקי זוהר: זה לא מקובל לדבר כך.

<עובד חוגי: מיקי, אתה יודע למה?

<עובד חוגי: זה לא יכול להיות שכמה שהם דואגים לנשים והנשים שם במרכזית נאנסות בצורה כזו.

מכלוף מיקי זוהר: תודה רבה.

מכלוף מיקי זוהר: מאי גולן, בבקשה.

מכלוף מיקי זוהר: רק לומר משפט אחד, קודם כל חלק מהטענות שלך הן בעיניי נכונות.

מכלוף מיקי זוהר: אני כן חושב שבעיריית תל אביב יש איזה שהיא מגמה נגד השכונה הזו ואני כן חושב שאין להם בעיה - - -

<קריאה: זה לא רק עיריית תל אביב.

מכלוף מיקי זוהר: חבר'ה, יש גם אחריות מוניציפלית ויש גם אחריות ממשלתית.

מכלוף מיקי זוהר: הממשלה, תיכף משרד המשפטים יענה, יש את המשטרה שעושה שם עבודה טובה ומשתדלת למגר שם פשיעה כמה שהיא רק יכולה ותיכף משרד המשפטים יענה איך פותרים את הבעיה ברמה המדינתית.

מכלוף מיקי זוהר: אבל מבחינת העניין המוניציפלי, רואים חד משמעית שעיר מחליטה ששכונה כזאת, מפקירים אותה.

מכלוף מיקי זוהר: ככל שיש שם ריבוי מסתננים יהיו שם פחות ישראלים.

דב חנין: יש כאן מישהו מעיריית תל אביב?

מכלוף מיקי זוהר: ברור שהם לא יבואו או ישלחו נציג, איזו שאלה.

מכלוף מיקי זוהר: מאי גולן, בבקשה.

מאי גולן: קודם כל אני רוצה לברך את הנוכחים, אני רוצה להודות, קודם כל, למוטי יוגב שבאמת בלי שום פנייה אליו, הוא יזם את הפנייה אלינו, באמת אכפת לו מהנושא.

מאי גולן: אני רוצה להודות לו ולברך אותו.

מאי גולן: חבר הכנסת מיקי זוהר, תודה לך על שהרמת את הכפפה ועשית את זה.

מאי גולן: אני במשפט וחצי מגיבה למנכ"לית עמותת השמאל הקיצוני שממומנת פה מהקרן לישראל להגיד לה במשפט, היא לא ליוותה בכל שנות הפעילות שלה, ואני יכולה להבטיח לך את זה, ולו נאנסת או מוטרדת או מותקפת מינית אחת שהותקפה על ידי מסתנן אריתריאי.

<שולה קשת: את בכלל לא מכירה אותי.

<שולה קשת: סליחה, אל תגידי עליי שום דבר, את לא יודעת - - -

מאי גולן: דבר שני, מיקי, היא לא מייצגת אף אחד מהשכונה.

<שולה קשת: לא, היא משקרת - - -

מאי גולן: את לא מייצגת אף אחד מהשכונה.

<שולה קשת: את משקרת.

מאי גולן: את לא ליווית אף אחד, את פעילת שמאל קיצונית.

<שולה קשת: שהיא תפסיק להכפיש אותי.

מכלוף מיקי זוהר: אני מבקש לשמור על השקט.

<שולה קשת: אל תדברי עליי.

מאי גולן: סיימת את דברי השקר וה - - - שלך.

מכלוף מיקי זוהר: מאי גולן, אני מבקש ממך להתרכז בנושא ולא לדבר על פרסונות.

<שולה קשת: שקרנית.

מאי גולן: אני אסיים במשפט, רק שהיא לא מייצגת ולו תושב אחד - - -

<שולה קשת: את ממש - - -

מכלוף מיקי זוהר: לא, אמרנו שאת לא מתייחסת אליה, די.

מאי גולן: אחד.

מאי גולן: לא, את.

מאי גולן: אני בטוחה שאין פה נציג אחד בוועדה שאת מייצגת.

מכלוף מיקי זוהר: מאי, לגופו של עניין, בבקשה.

מאי גולן: טוב.

מאי גולן: אני רוצה ככה לומר.

מאי גולן: יש לנו אנשים טובים בממשלת ישראל, אני לא אומר שלא, אבל הם חוטאים בדבר אחד מאוד מאוד ממוקד ועל זה, אני חושבת שגם אתה וגם חבר הכנסת מוטי יוגב, תעידו, בברברת.

מאי גולן: ברברת, ברברת, ברברת.

מאי גולן: אנחנו מדברים חמש שנים על הנושא הזה, הוועדות האלה מתכנסות כבר חמש ושש שנים ושום דבר, מיקי, שום דבר לא זז.

מאי גולן: אנחנו מדברים על מין סטטוס קוו שנוצר בין משרד הפנים למשרד רוה"מ, במיוחד בשנה האחרונה, על זה שאפשר להמשיך ולשמר את המצב הקיים היום.

מאי גולן: זאת אומרת שכונות דרום תל אביב נכבשו, שכונות דרום תל אביב כבר גמורות, רובן נכבשו.

מאי גולן: התחנה המרכזית, שכונת התקווה, שכונת שפירא, שכונות שנכבשו לחלוטין, זה כבר מזמן מזמן לא הבעיה של דרום תל אביב.

מאי גולן: אנחנו מדברים על רובע ב' ו-ג' באשדוד, רמת אליהו בראשון, שכונת הדר בחיפה, פתח תקווה שעכשיו סובלת, שכונה ביבנה, שכונות רבות, שמה המשותף לכולן?

מאי גולן: שכונות עוני.

מאי גולן: לא שכונות מזרחיות, כי בשביל שולה קשת מזרחים שווים לאריתריאים, כשהיא מדברת על הלבנה היא בעצם רואה בנו, המזרחיים - - -

<קריאה: תפסיקי לדבר על מה היא אומרת - - -

מאי גולן: אל תפריעי לי, אני אגיד מה שאני רוצה.

מכלוף מיקי זוהר: לא להפריע, בבקשה.

מאי גולן: בשבילה מזרחים זה אריתריאים, נקודה, היא גם לא תערער על מה שאני אומרת.

<שולה קשת: בשבילי כולם בני אדם.

<שולה קשת: בניגוד אלייך.

מאי גולן: ברוך ה'.

<שולה קשת: בשבילך מי שהוא לא יהודי הוא - - -

מכלוף מיקי זוהר: מאי, אני מבקש להפסיק להפריע בדיון.

מכלוף מיקי זוהר: חבל, אני לא רוצה להוציא אנשים החוצה, זה לא מכובד.

מאי גולן: מיקי, הסטטוס קוו שנוצר הוא כזה, הבנו שחוק המסתננים לא עובד, לא פעיל, עוקר על ידי בג"צ.

מאי גולן: אמר פה מוטי משפט מאוד חשוב על בג"צ, אני אחמיר ואומר, אני לא קוראת להם בג"צ ואני עומדת מאחורי המילים שלי, אני קוראת להם דיקטטורת הבג"צ.

מאי גולן: מדובר פה באנשים, ואני לוקחת אחריות על המשפט הזה, שמנותקים לחלוטין מהמציאות בדרום תל אביב, לא יודעים, לא היו, לא הם, לא משפחותיהם ולא יקיריהם בדרום תל אביב אף פעם והם פשוט מנהלים את המדינה הזאת.

מאי גולן: אנחנו בחרנו 120 חברי כנסת לממשלת ישראל, שלא פועלים, לא יכולים לפעול או לא פועלים, היינו הך בעיניי, אבל לא עושים שום דבר מכיוון שהם מנוהלים על ידי שופטים שאומרים להם בוקר וערב מה לעשות.

מאי גולן: הגענו למצב שבו ממשלת ישראל מודעת לעובדה הזאת.

מאי גולן: חוק המסתננים עוקר, מתקן חולות הוא בדיחה, הוא בדיחה, הוא לא יכול להכיל יותר מ-3,500 מסתננים.

מאי גולן: הנתונים שנותנים לכם הם שקריים, אנחנו עומדים על נתונים של 100,000 מסתננים, רובם בדרום תל אביב, גם אם רשויות ההגירה לא יגידו לכם את זה, אנחנו חיים את המציאות.

מאי גולן: והגרוע מכול, אנחנו עומדים על אלפי לידות בשנה, אלפי לידות של נשים אריתריאיות שהסתננו לפה.

<קריאה: דבר אחד - - -

מאי גולן: אל תפריעי לי.

מאי גולן: אני רוצה לדבר על הנשים האריתריאיות.

מאי גולן: חברים, אנחנו פונים לרשויות שדות התעופה, אנחנו פונים לרשויות ההגירה, הם אומרים 'הגבול נסגר, אף אחד לא נכנס, איך זה יכול להיות?' הנשים האריתריאיות האלה לא ירדו כמו המן והשלו משמים, הן הגיעו איכשהו.

מאי גולן: אם הן לא הגיעו מהגדר, הן הגיעו בטיסות ישירות.

מאי גולן: העובדה היא שיש פה מעל 30,000 נשים אריתריאיות שלא עומדות באף קריטריון של פליטות ומביאות פה, פשוט משמשות פה מפעל ילודה, מהמשומנים שראיתי בחיים.

מאי גולן: אנחנו מדברים - - -

<קריאה: - - -

מאי גולן: היא מפריעה לי.

מכלוף מיקי זוהר: לא להפריע, בבקשה.

מאי גולן: אתה לא תראה אריתריאית, פחות מגיל 18, שאין לה שלושה ילדים, אחד על הבטן, אחד על הגב והיא בהיריון וסוחבת עוד אחד איתה.

מאי גולן: זה לא סתם שהעבירו מעל 150 מיליון שקל, ראש הממשלה העביר 100 מיליון ורון חולדאי תגבר בעוד 50 מיליון כדי לבנות עוד מוסדות ועוד גנים ועוד בתי ספר.

מאי גולן: אני דיברתי השבוע עם בכיר בעיריית תל אביב, מיקי, הוא אמר לי, 'מאי, כבר אין מקום לגנים', עזבו את המסתננים, תדאגו ללידות.

מאי גולן: אני אומרת לך, אנחנו עומדים פה בפני נקודת האל חזור.

מאי גולן: הבעיה הקריטית היא שהם יודעים שמדובר פה בתינוקות עוגן, זה בייבי ויזה לכל דבר.

מאי גולן: כל אריתריאית שמביאה פה ילד יודעת שהילד הזה יעגן אותה, את משפחתה ואם מפלגת העבודה או המחנה הציוני, איך שהם קוראים לעצמם, יצליחו, גם איחוד משפחות בעזרת ה', שיהיה לנו פה את מדינת אריתריאה הקטנה בתוך מדינת ישראל.

מכלוף מיקי זוהר: לא, יש לנו כבר את עזה ויש לנו את יהודה ושומרון, אנחנו לא מחפשים עוד מדינה כרגע.

מאי גולן: נכון, אז אנחנו בדרך לעוד מיעוט.

<קריאה: אתה לא צריך לנסוע לאפריקה, אפריקה פה.

מאי גולן: אני רוצה להסביר משהו.

מאי גולן: אנחנו עומדים בפני שני גילויים מאוד מאוד חשובים, מיקי ומוטי.

מאי גולן: אלה שני הדברים שלא רוצים לדבר עליהם ומשום מה ממשלת ישראל מסרבת לקחת את זה צעד אחד קדימה.

מאי גולן: קודם כל, הדבר הראשון, האיחוד האירופאי החליט קבל עם ועדה שאין פליטים אריתריאים, נקודה.

מאי גולן: כשאני אומרת האיחוד האירופאי אני מדברת על מדינות כמו נורבגיה, דנמרק, אנגליה, שוויץ, ששלחו משלחות מחקר שבילו מעל שנה באריתריאה וחזרו עם מסקנה אחת ברורה, אין פליטים באריתריאה.

מאי גולן: מעבר לזה, רק השבוע המרכז למדיניות הגירה חשף - - - אין פה נציגים שלהם פה היום, נכון?

מאי גולן: המרכז למדיניות הגירה פרסם ואמר, לא רק הם, גם שוויץ פרסמו, שעריקות צבאית, שזה בעצם הבסיס למה שטוענים אותם מסתננים וארגוני שמאל קיצוני לבקשת פליטות פה במדינת ישראל, עריקות צבאית היא לא בסיס למעמד פליטות במדינת ישראל.

מאי גולן: עכשיו אני שואלת למה מדינת ישראל מחכה?

מאי גולן: הוכחנו מעבר לכל ספק את הבלוף, הוכחנו את הקשר.

מאי גולן: מעבר לזה, אני יכולה להגיד לך עליי, אני יחד עם חבר הכנסת אלי כהן, לפני שלושה חודשים נפגשנו עם שגריר אריתריאה בישראל.

מאי גולן: אגב, שגריר, שאם אתה יושב ומדבר איתו, אתה פשוט לא מאמין, אתה תופס את הראש ואתה לא מאמין למה שקורה במדינה הזו, ביזיון.

מאי גולן: יושב לך שגריר שאומר לך, 'כל המסתננים שנכנסו ועברו פה את הגבול הם עבריינים, הם לא פליטים, הם לא עומדים בקריטריונים'.

מאי גולן: הוא מסביר לך - - -

<קריאה: תבדקי - - -

מאי גולן: תהיי בשקט כשאני מדברת.

מאי גולן: הוא מסביר לך - - -

מכלוף מיקי זוהר: לא להפריע.

מאי גולן: הוא מסביר לך קבל עם ועדה שהם לא עומדים באף קריטריון של פליטוּת.

מאי גולן: מעבר לזה, אני מחזיקה פה מסמך, מסמך שהוא בעיניי אחד החשובים, מהעבודה החשובה ביותר שנחשפה בשנה האחרונה, מסמך משגריר אריתריאה שאומר כך, 'אני מוכן לעבור, עם ממשלת אריתריאה, בכך שאני מקבל בחזרה את כל המסתננים האריתריאים שהגיעו אליכם ואני עורב לכך שמי שלא רוצה לשרת שירות צבאי לא ישרת ואני ערב לכך להראות לכם שכל מסתנן שהגיע אליכם וחוזר אליי, לא יקרה לו שום דבר'.

מכלוף מיקי זוהר: אני חושב שהיום אין שום שאלה לגבי העובדה שהמסתננים נמצאים פה בשביל נוחות החיים שלהם ולא מתוך חשש אמיתי.

<קריאה: אתה בדקת את בקשות המקלט שלהם?

מכלוף מיקי זוהר: ככה אני חושב.

<קריאה: אתה בדקת את הבקשות שלהם?

מכלוף מיקי זוהר: כך אני חושב.

מכלוף מיקי זוהר: אני חושב שבקשות המקלט שלהם נובעות מאינטרסים כלכליים מובהקים ושום דבר אינו קשור למצבם האישי.

מכלוף מיקי זוהר: זו דעתי.

<קריאה: האו"ם מכיר בהם כפליטים.

מאי גולן: האו"ם לא מכיר בהם כפליטים.

מאי גולן: שקר, אתן שקרניות, מניפולטיביות.

מכלוף מיקי זוהר: מאי, סיימת?

מאי גולן: לא סיימתי, הן מפריעות לי.

<סיני קהת: איזה בקשות?

<סיני קהת: אתם ממציאים להם את הטענות, אתם מלמדים אותם מה להגיד.

<קריאה: אתה לא יכול להגיד את זה.

מכלוף מיקי זוהר: עורך דין קהת, לא להפריע.

<קריאה: - - - לטענה הזאת.

מכלוף מיקי זוהר: לא להפריע, זהו.

מכלוף מיקי זוהר: אמרתי את אמירת הביניים שלי וזו זכותי לומר אותה, ככה אני חושב.

מאי גולן: אתן שקרניות.

מאי גולן: אתן מדריכות ומממנות - - -

מכלוף מיקי זוהר: לא להעיר הערות כאלה.

מכלוף מיקי זוהר: די, אני מבקש, אי אפשר ככה.

מאי גולן: טוב, אני אסיים בכזה דבר, היום הפינג פונג העיקרי הוא בין משרד הפנים לבין משרד רוה"מ.

מאי גולן: כשאני אומרת משרד הפנים ומשרד רוה"מ אני מתכוונת לכזה דבר, אני לא יודעת, יש פה נציג של משרד הפנים?

מאי גולן: הוזמן נציג של משרד הפנים?

מכלוף מיקי זוהר: כן, הוא פה.

מאי גולן: אני לא מכירה בהיכרות של אריה דרעי, אני מבינה שהוא הגיע לסיור, ממש עכשיו, אחרי שנה שהוא נכנס לתפקיד, בעיניי משרד הפנים ובראשותו אריה דרעי לא מכיר במה שקורה עם דרום תל אביב, הוא לא באמת יודע, הוא לא פועל, הוא לא מזיז עניינים, זה לא שרי הפנים שהיו לנו מהליכוד לפני זה וזה מעכב את כל מה שקורה עם המאבק במסתננים.

מכלוף מיקי זוהר: אני לא חושב שהשר דרעי מתעלם, אני חושב שהשר דרעי רוצה לפתור את הסוגיה והוא גם יפתור והיום מסקנות הוועדה, הדרישה לשר תהיה באמת אישית כדי שהוא יטפל.

מאי גולן: אני לא חושבת, מיקי, שבן אדם שבמהות שלו הוא איש שמאל, שמשפחתו משכירה שני בניינים בשכונת התקווה למסתננים, שהדבר הראשון שהוא עשה כשהוא נכנס לתפקיד זה לתת מעמד פליט למנהיג המסתננים, מוטסים עלי, רוצה לקדם.

מכלוף מיקי זוהר: אני לא - - -

מאי גולן: אתה לא מכיר את הדברים.

מכלוף מיקי זוהר: לא, מאי, תקשיבי, אני אסביר לך איך זה עובד.

מאי גולן: אי אפשר לערער על מה שאמרתי, הדברים פורסמו בתקשורת.

מכלוף מיקי זוהר: לתקוף את שר הפנים, זה לא דבר שאני מאפשר בוועדה הזו.

מאי גולן: אי אפשר לא לתקוף כשהוא לא פועל.

מכלוף מיקי זוהר: יש לי מערכת יחסים טובה איתו - - -

מאי גולן: לך, אבל לא ל - - -

מכלוף מיקי זוהר: אני חושב שאם תיעשה פנייה מהוועדה אליו באופן אישי לפתור את הסוגיה הוא ייכנס לעובי הקורה ותקיפה של השר לא תסייע במאבק.

מאי גולן: אני לא מבינה, אחרי שנה ואחרי חמש שנים של מאבק צריכה להגיע פנייה?

מאי גולן: לא צריך להיות טיפול המשכי מסיבי - - -

מכלוף מיקי זוהר: הוא שר חדש, נכנס לתפקידו לפני שנה וחצי.

מאי גולן: אז השאלה האחרונה, שבזה אני אסיים, ואת זה אני מפנה לנציג משרד הפנים, זה מה קורה היום, למה משרד הפנים או משרד רוה"מ, אם יש פה נציג, לא מאמץ את מסקנות האיחוד האירופאי, לא מאמץ את המסמך הזה משגרירות אריתריאה, שכן מוכן להחזיר אותם.

מאי גולן: למה לא נעשה מהלך אמיתי בשביל להוציא אותם מפה ואנחנו ממשיכים רק - - -

מכלוף מיקי זוהר: שאלה טובה ואנחנו נקבל עליה גם תשובה.

מכלוף מיקי זוהר: תודה רבה, מאי.

מכלוף מיקי זוהר: ברשותכם, לפני שאני רוצה לשמוע את משרדי הממשלה - - -

<שפי פז: מיקי, אני רוצה להגיד כמה מילים.

מכלוף מיקי זוהר: את גם תאמרי.

מכלוף מיקי זוהר: הביאו לנו מצגת מעניינת, שאני רוצה לראות אותה ואני רוצה שכולכם יראו אותה.

מכלוף מיקי זוהר: את המצגת יציג עדי ארבל, הוא מהמכון לאסטרטגיה ציונית.

מכלוף מיקי זוהר: המצגת ארוכה?

<עדי ארבל: לא, שלוש דקות.

מכלוף מיקי זוהר: שלוש דקות, בבקשה.

מכלוף מיקי זוהר: אם אפשר להחשיך טיפה את האור, תודה.

<עדי ארבל: תודה רבה, חבר הכנסת מיקי זוהר, על הזימון לדיון, תודה רבה, חבר הכנסת מוטי יוגב, תודה רבה, חבר הכנסת דב חנין, על הנוכחות פה.

<עדי ארבל: אני רוצה דבר ראשון לשרש טעות חשובה שגם חבר הכנסת אוחנה הזכיר קודם, את הנושא של הגדר, כזאת שמונעת את ההסתננות.

<עדי ארבל: אם אנחנו בודקים את הנתונים, ההסתננות למעשה נעצרה באופן משמעותי ביוני 2012, הגדר, בנייתה הושלמה רק בסוף 2013.

<עדי ארבל: הסיבה המרכזית שההסתננות הסתיימה זה בגלל החלת חוק המסתננים שלמעשה הפך את ישראל למדינה פחות אטרקטיבית להגירה מאשר, לא מאשר אריתריאה וסודן, אף פעם לא נהיה פחות אטרקטיביים מאריתריאה וסודן, אבל פחות אטרקטיבית ממדינות אירופה שאליהן האפריקאים עוברים בדרכם לשפר את מצב חייהם.

<עדי ארבל: לכן חשוב להכיר את הנתון הזה.

<עדי ארבל: למעשה החקיקה שנשחקת כל הזמן בבג"צ, נשחקת ונשחקת היא זאת שעלולה ל - - -

מכלוף מיקי זוהר: אמרת את המילה בג"צ, שמעתי גם את מאי, אני רוצה להעיר הערה אחת לגבי בית המשפט העליון כדי שהדברים יהיו ברורים.

מכלוף מיקי זוהר: בית המשפט העליון לא מתנהג כמחוקק, בית המשפט העליון מפרש חוק.

מכלוף מיקי זוהר: הווה אומר שאם יש חקיקה במדינת ישראל שהיא פוגענית, גם כלפינו, אזרחי ישראל, לטובת אזרחים אחרים או ממדינות אחרות, בית המשפט מפרש את החקיקה כפי שהוא קורא אותה ומבין אותה והדברים יחסית ברורים.

מכלוף מיקי זוהר: בית המשפט פועל ברוב המקרים בצד הטכני של הסוגיה ופחות בצד עם שיקול הדעת הרחב.

מכלוף מיקי זוהר: מעטים המקרים שבית המשפט יכול להפעיל שיקול דעת כי החוק בסופו של דבר מגביל אותו.

מכלוף מיקי זוהר: אני אומר את זה כמי שהוא בוגר תואר ראשון ותואר שני במשפטים ומכיר את מערכת המשפט.

מכלוף מיקי זוהר: בהמון מקרים אני חולק על החלטות בית המשפט, כועס עליהן, רוטן, חושב שאלה החלטות לא נכונות, אבל לבוא ולומר שבית המשפט העליון הוא דיקטטורה, בהתאם למה שאמרה מאי, זה קצת מרחיק לכת.

מאי גולן: אני עומדת מאחורי הדברים.

מכלוף מיקי זוהר: זה קצת מרחיק לכת, אני גם רוצה לומר שבית המשפט, בסופו של דבר, עם כל הקושי שבדבר, מקבל את ההחלטות שלו בהתאם לחקיקה שאנחנו פה במדינת ישראל יצרנו, כולל חוקי יסוד שאנחנו חוקקנו.

מכלוף מיקי זוהר: לכן אם אנחנו רוצים לשנות את המצב, המחוקקים בעצמם צריכים לשנות את המצב.

מאי גולן: אבל הם לא עושים את זה.

מכלוף מיקי זוהר: אז בואו נעשה את זה.

מאי גולן: הם זורקים את הכול על בג"צ.

מכלוף מיקי זוהר: אז בואו נעשה את זה.

מכלוף מיקי זוהר: בואו אנחנו, המחוקקים, נשנה.

מכלוף מיקי זוהר: אתם יודעים מה?

מכלוף מיקי זוהר: אולי אפילו נכונן חוקה שתקבע מה כן ומה לא ובסופו של דבר נביא לפתרון אמיתי.

מכלוף מיקי זוהר: כי לבוא ולהגיד לבית המשפט, 'שמע, יש חוקים שאנחנו חוקקנו, המחוקקים, ואתה תפעל בשונה מהחוקים שאנחנו חוקקנו', זו אמירה שהיא לא בדיוק נכונה.

מכלוף מיקי זוהר: לכן אני גם אומר - - -

מאי גולן: אבל הוא מעקר כל חוק, יש חוק שקיים.

מכלוף מיקי זוהר: אנחנו צריכים, לפני שאנחנו באים בטענות לבג"צ, לבוא בטענות קודם כל לעצמנו.

מאי גולן: הכנסת באה בטענות לבג"צ, ראש הממשלה בא בטענות לבג"צ, השרים, לא אני.

מכלוף מיקי זוהר: לבוא קודם כל לעצמנו כממשלה, אם אנחנו רוצים ליישם מדיניות שאנחנו מאמינים בה אנחנו צריכים גם לשנות את החקיקה במדינת ישראל.

מרדכי יוגב: שלוש פעמים בית הדין הגבוה לצדק סירס את חוק המסתננים.

<עובד חוגי: אני רוצה להגיד משהו בנושא הבג"צ.

<עובד חוגי: בזמנו הגשנו עתירה לבג"צ, תושבי דרום תל אביב והעמותות, המדינה איחדה את העתירה ואז הייתה פסיקה של שופטי בג"צ.

<עובד חוגי: מתוך 300 עמודים שהם דאגו לרווחת המסתננים, איזה חוקים יהיו להם, איך הם יכירו, לתושבי דרום תל אביב היה להם רק בשלוש שורות, 'יש לנו אמפתיה וסימפתיה לתושבי דרום תל אביב'.

<עובד חוגי: אם הם היו נותנים מענה בזמנו והיו אומרים למדינה, מחייבים אותה, דוגמה, לפזר אותם, גם לצפון תל אביב וגם לרחביה, או להקצות יותר משאבים לדרום תל אביב, אז הייתי בא ואומר, אתה יודע מה?

<עובד חוגי: אני מכבד את בג"צ.

<עובד חוגי: היום, אני קודם כל בטוח לא מכבד אותם, את כל אלה שיושבים שם, כי יצא תשע אפס.

<עובד חוגי: תנסה לחשוב שאחד משופטי בג"צ, שפסקו תשע אפס, על פסילת חוק המסתננים, היה גר בשכונת התקווה.

מאי גולן: או שראית את הפסיקה שהם דואגים לתחביבים ולזוגיות של המסתננים.

<עובד חוגי: או הבת שלו הייתה שם, מה הייתה הפסיקה שלו?

מכלוף מיקי זוהר: אני לא יודע להגיד לך.

מאי גולן: הם טוענים, אם נוציא אותם, איך תדאגו לזוגיות ותחביבים של המסתננים?

מאי גולן: זו הייתה הפסיקה של השופט.

מכלוף מיקי זוהר: טוב, ימשיך עדי.

<עדי ארבל: אני מציע שנתייחס לנתונים וכל אחד יפרש אותם לפי איך שהוא מבין.

מכלוף מיקי זוהר: אבל אם אפשר לעבור למצגת.

<עדי ארבל: עברתי.

<עדי ארבל: מספר המסתננים שנכנסו לישראל עד היום הוא כ-65,000 והמסתננים ששוהים כעת בישראל זה 40,000, לפי נתוני משרד הפנים.

<עדי ארבל: יש מחשבה שלכאורה יש ירידה.

<עדי ארבל: כמובן שלא יודעים, משרד הפנים עצמו אומר שהוא לא יודע כמה יש שלא נתפסו בגבול, אבל גם המספר הזה הוא אשליה מכיוון שמסתננים מוגדרים כמי שחצו את הגבול באופן לא חוקי.

<עדי ארבל: מי שהגיעו לארץ עם אשרת תייר ונשארו בארץ וכן ילדים, שתיכף נגיע אליהם, לא נספרים באוכלוסיית המסתננים.

<עדי ארבל: פיזור גיאוגרפי.

<עדי ארבל: כיום אין כמעט נתונים עדכניים לפיזור הגיאוגרפי.

<עדי ארבל: אני מכיר את הנתון הזה מ-2011, שמראה לפי המקום שבו המסתננים האריכו את הוויזה.

<עדי ארבל: אני לא אתמקד בזה, אני רוצה לעבור כי הדיון הוא על הנושא של תל אביב, ולמעשה בתל אביב אפשר לראות שהמסה הגדולה של מסתננים נמצאת בארבע שכונות דרום תל אביביות.

<עדי ארבל: וזה הגרף, לדעתי, הכי חשוב בסיפור, ילדי זרים בתל אביב.

<עדי ארבל: ילדי זרים בתל אביב, לפי הנייר של הממ"מ והנתונים של משרד הבריאות על פי טיפות חלב, למעשה אנחנו רואים שמספר העובדים הזרים שנמצאים פה באופן חוקי או לא חוקי, מספר הילדים יחסית יציב, אבל מספר ילדי המסתננים גדל בצורה אקספוננציאלית עם השנים.

<עדי ארבל: הנתון הזה הוא נתון שמדינת ישראל לא נערכת אליו, לא סופרים את המספרים האלה כמסתננים, כי כאמור הם נולדו בארץ, לאימהות שלעתים הגיעו לארץ באשרת תייר.

<עדי ארבל: גם על זה אין נתונים.

<עדי ארבל: לגבי השכונות, אנחנו יכולים לראות את הנתון הזה של מספרים של איפה נמצאים המסתננים ואנחנו רואים שלמעשה ארבע שכונות דרום תל אביביות סובלות מסיפור ההגירה הלא חוקית אליהם, יד אליהו, התחנה המרכזית, קרית שלום ועזרא הארגזים.

<שולה קשת: זה לא התחנה המרכזית, זה שכונת נווה שאנן.

<עדי ארבל: אני משתמש - - -

<שולה קשת: יש לשכונה שלנו שם, קוראים לה נווה שאנן.

<עדי ארבל: נכון, אני מתנצל, זו הטבלה שהעתקתי מהנייר של הממ"מ.

<קריאה: גם קוראים לה התחנה המרכזית הישנה.

<עובד חוגי: איפה שכונת התקווה?

<עובד חוגי: 70% משכונת התקווה זה אריתריאים.

<שפי פז: יד אליהו זה טיפת חלב של התקווה, זה לא קרית שלום.

<עדי ארבל: אבל חשוב לי להבהיר, נתון אחרון, בינואר 2015 מספר הילדים הזרים היה גדול בארבע השכונות אלה ממספרם של הילדים הישראלים שנולדים בשכונות האלה.

<עדי ארבל: חשוב להבין, השכונות האלה הופכות להיות שכונות לא יהודיות, שכונות שגדלנו בהן והסתובבנו בהן וההגירה השלילית, יש הגירה שלילית של תושבים ישראלים מאותן שכונות.

<עדי ארבל: הממ"מ כתב 'אין בידינו מידע על הסיבות להגירה שלילית זו' אנחנו יכולים להבין את זה לבד.

<עדי ארבל: וחשוב לי התייחסות אחרונה, ממשלת ישראל כן פעלה במגוון דרכים כדי לנסות למגר את התופעות הללו, אם זה השלמת גדר הגבול, הענקת שירותי רווחה, איסור על עבודה, הקמת מתקני שהייה, מתן הגנה קבוצתית, פתרון המדינה השלישית וקרן הפיקדונות.

<עדי ארבל: כל הפתרונות האלה כמעט אותגרו על ידי בית המשפט העליון וחשוב להבין את זה.

<עדי ארבל: ממשלת ישראל סך הכול עושה עבודה סבירה, אפשר לעשות תמיד יותר טוב, אבל משרד המשפטים וגם משרד הפנים, אני לא שותף לביקורת עליהם, אני שותף לביקורת על מדיניות בית המשפט העליון שלמעשה פוגע בעתירה אחר עתירה, הן עתירות עקרוניות והן עתירות פרטניות, במדיניות שממשלת ישראל מתווה.

<עדי ארבל: והיא עוסקת בזה, שוב - - -

מכלוף מיקי זוהר: אני אגיד לך איפה הבעיה שלי.

מכלוף מיקי זוהר: הבעיה שלי היא כזאת, כשבית המשפט העליון מקבל החלטה, הוא לא שולף אותה מהמותן והוא לא ממציא אותה, הוא מקבל אותה בהתאם לחוקים מסוימים שיש במדינת ישראל.

מכלוף מיקי זוהר: עכשיו יש נושא של פרשנות של חוקים, ששם המושג הוא מאוד רחב, יש פרשנות מקלה, יש פרשנות מקשה, איפה הבעיה שלי?

מכלוף מיקי זוהר: הבעיה שלי שאנחנו כמחוקקים לא עוזרים בעניין הזה, למה?

מכלוף מיקי זוהר: כי אם יש פרשנות לחוק, אם אנחנו המחוקקים נקבע בצורה ברורה ומהירה, בלי שום לאקונה, מה החוק הזה אומר ומה המטרות שלו ואיפה הגבול שלו, זו זכותנו הבסיסית כמחוקקים, לקבוע מה גבולות החוק, מה החוק הזה אומר, לייצר פרשנויות לחוק.

מכלוף מיקי זוהר: אנחנו לא עושים את זה, משאירים את העניין הזה באופן רחב, אחר כך אנחנו מתרעמים למה ההחלטות של בית המשפט העליון הולכות לפי שיקול דעת אחר ממה שאנחנו היינו מצפים ממנו.

<שפי פז: המחוקק חוקק, הבג"צ פסל.

<שפי פז: מה זה?

<עדי ארבל: החוקים הם מאוד ברור, הרציונל מאוד ברור, ואני יכול להגיד מילה טובה ליושבת ראש ועדת הפנים הקודמת, חברת הכנסת מירי רגב, היום שרה, ושר הפנים הקודם קודם, גדעון סער, שבאמת למעשה היה ניסיון לטפל באופן רציני, הדברים מנומקים היטב ואנחנו רואים דברים שהבג"צ פוסל על פי שיקול דעת שמה לעשות הוא נובע מעמדות פוליטיות כאלה ואחרות, פרשנות לעתים סותרת את החוק באופן מובהק, החוקים מאוד ברורים.

מכלוף מיקי זוהר: על כך תמצא אותי מתרעם.

מכלוף מיקי זוהר: כשיש חקיקה ובית המשפט פוסק משהו שהוא בניגוד הפוך למהות החקיקה עם פרשנות מוזרה.

מכלוף מיקי זוהר: אלה דברים שאתה תראה אותי כועס, אבל כשהם הולכים לפי פרשנות של חוק, הם מפרשים אותו לכיוון מסוים.

מאי גולן: זה לא פרשנות של חוק.

מכלוף מיקי זוהר: טוב, נעשה דיון בוועדה לצדק חלוקתי בנושא בית המשפט העליון, לא?

מכלוף מיקי זוהר: זה יכול להיות מעניין.

מאי גולן: יש פה שופטים שלא נותנים לחוקק שום דבר במדינת ישראל.

מכלוף מיקי זוהר: אני מכיר את התופעה, אנחנו מתמודדים איתה.

מכלוף מיקי זוהר: תודה רבה, עדי.

מכלוף מיקי זוהר: חיים גורן.

<שפי פז: אני רוצה להגיד כמה דברים.

<שפי פז: תן לי קודם.

מכלוף מיקי זוהר: אחרי שפי דב חנין ואז חיים.

<שפי פז: אני לא אעשה את זה ארוך, אני רוצה להמשיך את העניין.

<שפי פז: מה שקורה בעיקרון, שוב, מנקודת המבט שלנו, ואני לא למדתי משפטים, אני גם לא יושבת ראש מיליון אגודות, הממשלה ובג"צ ביחד, באיזה שהוא ריקוד טנגו שאני לא מצליחה להבין אותו, יוצרים פה סחבת אין סופית.

<שפי פז: זאת אומרת מה שאני בכל הסיפור הזה, מה שאנחנו עושים זה, מחכים מחוק, עתירה, בג"צ, פסילה, חוק, עתירה, בג"צ, פסילה.

<שפי פז: כבר הגענו למצב שנשבעת לכם לא מעניין אותי אם האחריות היא על הממשלה, או האחריות היא על בג"צ, או האחריות היא על המחוקק, זה פשוט אותנו לא מעניין.

<שפי פז: אנחנו יושבים כל הזמן בהמתנה לבג"צ.

<שפי פז: גם עכשיו, יש כבר שלוש שנים הסכם עם מדינות שלישיות, הכול סגור, הכול קיים, ואנחנו מחכים כל הזמן לפסיקות בג"צ.

<שפי פז: בינתיים, בזמן שכולנו מחכים לפסיקות בג"צ מפעם לפעם נולדים ילדים וגם אני אדבר על הילדים - - -

<קריאה: ילדים זה שמחה.

מאי גולן: כן, אצלך בבית.

<קריאה: ילדים זה שמחה.

מאי גולן: אצלך בבית, קחי את כל ילדי המסתננים אלייך הביתה.

מאי גולן: שיהיו בשמחה אצלך כל היום וכל הלילה.

מכלוף מיקי זוהר: את כל הזמן מפריעה.

<קריאה: יש לכם ילדים בכלל?

מכלוף מיקי זוהר: גברתי, את כל הזמן מפריעה, את קוראת קריאות ביניים בלי הפסקה וזה מטריד את הדיון וזה פוגע בדיון.

<שפי פז: ענבל אוהבת את הילדים של המסתננים, צריך להכיר בעובדה, היא מטפלת בהם - - -

<קריאה: גם אני אוהבת אותם, מה קרה?

<קריאה: אלה ילדים - - -

מאי גולן: לא אצלנו, לא בדרום תל אביב.

מאי גולן: אצלך ואצל הקרן לישראל שמממנת אותך, אצלכם באירופה, לא פה.

מאי גולן: לא יהיה פה.

מכלוף מיקי זוהר: אני מבקש להפסיק את קריאות הביניים, זה פוגע בדיון ובמהות הדיון.

<שולה קשת: אני רוצה לשאול את הוועדה, האם - - -

<שפי פז: שולה, זה לא יעזור לך, כי אני אדבר על הילדים כמה שאני רוצה ותשתקי.

<שפי פז: עכשיו תשתקי קצת, אוקיי?

מכלוף מיקי זוהר: תנו לה לדבר.

מכלוף מיקי זוהר: אם אפשר בבקשה שקט.

מכלוף מיקי זוהר: אי אפשר ככה, אני מבקש.

מכלוף מיקי זוהר: אני אפסיק את הדיון.

מכלוף מיקי זוהר: אני עוד שנייה מפסיק את הדיון, אני לא יכול לנהל אותו בצורה הזו.

מכלוף מיקי זוהר: זה לא מקובל.

<שפי פז: אני חוזרת ואומרת - - -

<קריאה: צריך לזכור, ילד הוא ילד.

<שפי פז: בשבילך ילד הוא ילד, בשבילנו לא, מה יש?

<קריאה: עצוב מאוד שהגעת למצב כזה.

מכלוף מיקי זוהר: תאמרי את דברייך, בבקשה.

מאי גולן: מה עם הילדים היהודיים?

מאי גולן: הם מעניינים אותך, הילדים היהודים?

מאי גולן: מתי דאגת לילדים יהודים בשכונת התקווה?

מכלוף מיקי זוהר: מאי, אם לא תפסיקי אני גם אצטרך להוציא אותך.

מכלוף מיקי זוהר: די.

מכלוף מיקי זוהר: כן, בבקשה, תמשיכי.

<שפי פז: בזמן שיש את הסחבת הזאת ואנחנו ממתינים שוב ושוב לבג"צ נולדים ילדים.

<שפי פז: אני לא מדברת על עשרות ילדים בשנה ואני לא מדברת על מאות ילדים בשנה, אני מדברת על יותר מאלף ילדים בשנה.

<שפי פז: חיים נמצא פה ואני אתן לו אחר כך לספר לכם כמה כיתות גן עיריית תל אביב חייבת להקים כל שנה בשביל הילדים האלה - - -

<קריאה: כמה שיותר.

<שפי פז: שמעת?

<שפי פז: כמה שיותר.

<שפי פז: לאן הולכים כל מוסדות הציבור וכל המבנים העירוניים והציבוריים בדרום תל אביב, לאיזה מטרה הם משמשים, מה קורה לגינות.

<שפי פז: עכשיו הוא סיפר לי, גינת לוינסקי, זה לא נגמר, זה לא רק בניין המשטרה, לקחו את בניין המשטרה, סמל הריבונות הישראלית בגינת לוינסקי, המקום היחיד שעוד סימן לנו שאנחנו במדינת ישראל, הפכו אותו לחטיבה צעירה.

<שפי פז: עכשיו הולכים לבנות שם עוד שמונה כיתות של גנים.

<שפי פז: אני רוצה להגיד לכם את זה ככה, ושהן יתפוצצו כמה שהן רוצות, אנחנו נקברים חיים מתחת לילודה המטורפת הזאת שמדינת ישראל מעודדת אותה, ואתה יודע למה היא מעודדת אותה?

<שפי פז: כי היא נותנת להם כספים לבנות את המעונות ועיריית תל אביב, שאני מתאפקת פה לא להתחיל לקלל אותה - - -

מכלוף מיקי זוהר: לא, לא, זה אסור.

<שפי פז: עיריית תל אביב משתפת פעולה בצורה הכי אקטיבית, אכזרית ומרושעת שיש, ורון חולדאי הוא מבחינתי פושע ולא יעזור כלום, משום שרון חולדאי, לא רק שהוא ממרכז את הכול בדרום תל אביב, הוא גם מספק להם את התנאים הכי טובים שיכולים להיות ואנשים ש - - -

<קריאה: להזכיר לכם - - -

מאי גולן: שקט, גיס חמישי פה.

מאי גולן: שקט, מספיק להפריע.

מאי גולן: גיס חמישי נמצא בינינו.

מכלוף מיקי זוהר: את מפריעה כל הזמן.

מאי גולן: תהיי בשקט, את מפריעה, את כל הזמן מפריעה.

מאי גולן: גיס חמישי, את לא חלק מאיתנו.

מכלוף מיקי זוהר: חברים, שפי, תסיימי בבקשה.

<שפי פז: ואנחנו יודעים שמסתננים שכבר עזבו את דרום תל אביב והתפזרו חוזרים הביתה ברגע שנולדים להם ילדים, למה?

<שפי פז: אין מקום שיש בו תנאי חינוך טובים יותר מגיל אפס עד 18 על חשבון כולנו מאשר בדרום תל אביב.

מכלוף מיקי זוהר: תודה.

מכלוף מיקי זוהר: שפי, תודה רבה.

מכלוף מיקי זוהר: אני רוצה לומר משפט אחד.

מכלוף מיקי זוהר: למי שיש איזה שהיא הבנה או חלילה הסיק שלמישהו יש משהו נגד ילדים, יש לו טעות חמורה.

מכלוף מיקי זוהר: כולנו רגישים לילדים וכולנו רוצים בטובת הילדים - - -

מאי גולן: אבל כל עוד זה לא אצלנו.

מכלוף מיקי זוהר: רגע, אני יכול לסיים?

<קריאה: אין אוויר לנשום.

<קריאה: האוויר מזוהם - - -

<שפי פז: סליחה, הילדים גדלים ואחר כך הם אומרים תודה רבה - - -

מאי גולן: הילדים האלה יהיו מסתננים.

מכלוף מיקי זוהר: אנחנו רוצים בטובת הילדים - - -

<קריאה: את לא ציינת מה עשית לילדים האלה - - -

מכלוף מיקי זוהר: רגע, אם זה לא ייפסק, אני מבקש מכם, אני לא אבקש עוד פעם, מעכשיו כל מי שמפריע לדיון יוצא החוצה.

מכלוף מיקי זוהר: אנחנו בעד ילדים ורוצים שיהיה להם טוב ורוצים שיהיו להם מסגרות טובות, אנחנו רוצים שזה יקרה באריתריאה, לא במדינת ישראל.

מכלוף מיקי זוהר: אנחנו רוצים - - -

<קריאה: אז חבל ששולחים אותם לצבא - - -

מאי גולן: די עם השקר.

<קריאה: די עם הבלוף.

מכלוף מיקי זוהר: רגע אחד.

מכלוף מיקי זוהר: אנחנו רוצים לשמור ואנחנו חייבים לשמור על האינטרסים של אזרחי ישראל ומדינת ישראל והאינטרסים של מדינת ישראל ואזרחי ישראל ושל תושבי דרום תל אביב זה שהאריתריאים ושהמסתננים יחזרו לארצם.

מכלוף מיקי זוהר: זה האינטרס המובהק של כולם, אין אינטרס אחר.

<קריאה: ושימותו.

מכלוף מיקי זוהר: אני לא רוצה שימותו, רוצה שיחיו בשמחה ובשגשוג עד 120, בארץ מולדתם.

מכלוף מיקי זוהר: אם יש שם מישהו - - -

<קריאה: תבדוק סיפור סיפור, תבדוק.

מכלוף מיקי זוהר: קודם כל זה נעשה ויש בדיקה ואנשים עושים.

<קריאה: זה לא נעשה.

מכלוף מיקי זוהר: אבל אנחנו לא יכולים להרשות לעצמנו להיות מדינת מקלט של אף אחד, האינטרסים של אזרחי ישראל תמיד צריכים לעמוד בראש סדר העדיפויות שלנו ובראש סדר העדיפויות שלנו זה שיהיו פה כמה שיותר אזרחים ישראלים מהשורה, כדת וכדין.

מכלוף מיקי זוהר: לא מסתננים ולא פליטים וגם לא מהגרי עבודה, אנחנו לא רוצים פה מהגרי עבודה, אנחנו רוצים פה עבודה לישראלים, עבודה לאזרחי הארץ, לא לאנשים שמגיעים לקחת את הפרנסה מהאזרחים הישראלים שלנו.

מכלוף מיקי זוהר: זו המדיניות שלנו.

מכלוף מיקי זוהר: עכשיו, אם יש מישהו שמוכן לעמוד מול עם ישראל והציבור במדינת ישראל ולהגיד שהמדיניות שלו היא אחרת, של קליטה, של הבנה, של לקחת אותם אלינו, לתת להם להתרבות פה, לתת להם להשתלט פה על המדינה, אולי גם נעודד את הפלסטינים בקרוב וניתן להם גם אפשרות להקים פה מדינה, כל הדברים האלה זה בניגוד לעמדתי, זה בניגוד לעמדה של הממשלה הזאת, אין מה לעשות.

מכלוף מיקי זוהר: כשתהיה פה ממשלת שמאל, חס וחלילה, ואני מקווה שלא תהיה אחת כזו, אולי תייצרו מדיניות אחרת, אולי גם תגידו לכל החבר'ה שברחו מסוריה 'בואו למדינת ישראל', יכול להיות שזו גם תהיה אג'נדה, זו לא האג'נדה שלנו וצריכים לקבל אותה, זו דמוקרטיה.

מכלוף מיקי זוהר: זו הדמוקרטיה במדינת ישראל, היא מאפשרת לרוב להחליט מה המדיניות והרוב היום במדינת ישראל הוא רוב ימני, שהמדיניות שלו שונה מהמדיניות שלכם.

מכלוף מיקי זוהר: עכשיו יש שתי אופציות, לכבד את המדיניות הזו, על פי ערכים דמוקרטיים שאתן בעצמכן מאמינות בהם, אתן הרי מה שנקרא מחזיקות את דגל הדמוקרטיה כל הזמן, יש לכם את האפשרות לכבד את שלטון החוק ולקבל את עמדתו, או להתמודד איתה, כמו שאתן עושות, באות לוועדות, אולי תנסו גם לעשות שינוי פוליטי בהמשך ולתמוך בקבוצות פוליטיות כאלה ואחרות - - -

<שולה קשת: למה אתה - - - עכשיו כאילו - - -

מכלוף מיקי זוהר: לא, כי שלושתכן מביעות עמדה שונה מחברים - - -

<שולה קשת: אז מה זה אומר?

מכלוף מיקי זוהר: זה אומר שהדמוקרטיה היא במיטבה, זה אומר שיש לכם אפשרות לבוא ולהביע את עמדתכן, אבל עדיין יש לכן אפשרות לקבל את שלטון הרוב ולכבד אותו.

מכלוף מיקי זוהר: זה כל הסיפור, זה מה שאני רק מבקש.

<שולה קשת: חבר הכנסת מיקי זוהר, אני רוצה להבין - - -

מכלוף מיקי זוהר: כבוד לרוב, כמו שאנחנו מכבדים מיעוט, כבוד לרוב, זה כל הסיפור.

<שולה קשת: מכבדת את דעתך, אבל אני רוצה לדבר דבר כזה - - -

מכלוף מיקי זוהר: משפט אחד, כי דב חנין רוצה לדבר והוא לא מהימין אם למישהו היה ספק.

מכלוף מיקי זוהר: נכון, דב?

<שולה קשת: רק שנייה.

<שולה קשת: קודם כל אני מבקשת לא לשים אותי במחנה כזה או אחר.

<שולה קשת: דעותיי הפוליטיות, אני לא באתי והבעתי.

מכלוף מיקי זוהר: לא אמרתי ששמתי אותך במחנה, אבל עמדותייך משקפות פלוס מינוס.

<שולה קשת: אני תושבת וילידת נווה שאנן, שבא לי לבכות כשאני שומעת אותך, אתה יודע למה?

<שולה קשת: כי מנצלים את המצוקה שלנו בשביל ליישם פה אידיאולוגיה פוליטית.

מכלוף מיקי זוהר: מה פוליטי באידיאולוגיה הזו?

<שולה קשת: מה זאת אומרת?

<שולה קשת: אתה כרגע אמרת - - -

מכלוף מיקי זוהר: יש להם זכות הצבעה?

מכלוף מיקי זוהר: יש לפליטים זכות הצבעה?

מכלוף מיקי זוהר: מה פוליטי פה?

<שולה קשת: תקשיב לי שנייה.

<שולה קשת: עכשיו המטרה פה היא לגרש את האריתריאים עכשיו לאריתריאה, סבבה?

מכלוף מיקי זוהר: נכון.

<שולה קשת: זה יפתור לי את המצוקה של דרום תל אביב?

מאי גולן: כן, חד משמעית כן.

מאי גולן: ואת לא תגידי שלא.

מאי גולן: את לא תציגי - - - מיקי, היא מציגה את דרום תל אביב כ - - -

מכלוף מיקי זוהר: מאי, אני יודע לדבר.

מכלוף מיקי זוהר: נבחרתי לכנסת, אני יודע לדבר.

<שולה קשת: אני מקודם הצגתי רשימת מכולת של בעיות שהגירוש שלהם לא יפתור.

<שולה קשת: המצוקה, ה - - -

מכלוף מיקי זוהר: אז הנה אני מודיע לך, גברתי.

מכלוף מיקי זוהר: שולה קשת, שמעתי מה שאת אומרת, אז בואי אני אבשר לך בשורה.

מכלוף מיקי זוהר: כל עוד מצב המסתננים הוא כפי שהוא עכשיו בדרום תל אביב, לא יהיה אפשר לעשות שום פעולה שתפתור לך את הבעיה.

<שולה קשת: ממש לא - - -

מכלוף מיקי זוהר: עד שנושא המסתננים לא ייפתר לא יהיה אפשר להביא לפתרון - - -

<שולה קשת: זה כל פעם להאשים את הזר, הגיע הזמן שמדינת ישראל - - -

מכלוף מיקי זוהר: זה המסר שאני מעביר לך עכשיו - - -

<שולה קשת: תיקח את האחריות על עצמה.

<שולה קשת: הכול זה תוצאה של מדיניות של מדינת ישראל.

<שולה קשת: זה הכול.

מכלוף מיקי זוהר: דב חנין, בבקשה.

מכלוף מיקי זוהר: חבר הכנסת דב חנין.

מאי גולן: נפנה את עצמנו והיא תמצב אותם שם.

מאי גולן: אנחנו - - -

מכלוף מיקי זוהר: לא להפריע, מאי, שפי.

מכלוף מיקי זוהר: דב חנין, אחריו חיים גורן, ואחר כך אני רוצה לשמוע את משרד המשפטים.

מכלוף מיקי זוהר: לא להפריע.

<קריאה: ניתן את הדירות שלנו, רק שלא יעזבו.

מכלוף מיקי זוהר: את משרד הפנים, את משרד המשפטים, את משטרת ישראל, את שב"ס, את כל גורמי הממשלה.

מכלוף מיקי זוהר: עכשיו בבקשה, דב חנין, חיים גורן, ואז אנחנו עוברים למשרדי הממשלה.

דב חנין: תודה, אדוני היושב ראש.

דב חנין: אני יושב פה בשעה האחרונה ואני מקשיב לכם והאמת באתי להקשיב ולשמוע את הקולות שלכם וזה דיון מאוד מאוד קשה, זה דיון מאוד עצוב, מאוד קשה ומאוד עצוב והאמת היא שהוא לא מפתיע אותי, כי אני מגיע לדרום תל אביב לא מעט, אגב אמא שלי נולדה בדרום תל אביב וגם עבדה הרבה שנים בדרום תל אביב.

<קריאה: היא הייתה הגננת שלי.

דב חנין: הייתה הגננת שלך?

דב חנין: הכבוד הוא לה.

מכלוף מיקי זוהר: אוהה, איך יצאת ימני?

<קריאה: אמא שלו הייתה דבש.

<קריאה: את האמת אני אומר.

מכלוף מיקי זוהר: גם הוא דבש, זה שהעמדות שלו הן לא טובות, זה בסדר גמור, הוא אחלה בן אדם.

דב חנין: אני אומר לכם, באמת, אני תל אביבי ודרום תל אביב זה האזור הכי מקסים של העיר, עם אנשים נפלאים, אבל עם המון המון המון בעיות.

דב חנין: זה שהדיון פה הוא כל כך קשה וכל כך עצוב, זה לגמרי לא מפתיע אותי ואני חייב להגיד לכם, מעבר לכל הוויכוחים שהיו, אתם אמרתם שיש לכם תחושה ששום דבר לא זז, אני אגיד לכם, זו אמירה אופטימית, זה לא נכון ששום דבר לא זז, המצב הולך ומחמיר.

דב חנין: דרום תל אביב זה אזור שבו יש הצטברות של בעיות בכל כך הרבה מישורים שאני לפעמים מסתכל, אני יודע שהדיונים פה הם מאוד קשים ולפעמים גם נאמרים דברים שגם לי קשה לשמוע, אבל בסך הכול התושבים של דרום תל אביב, לכל הסוגים שלהם, אלה החדשים ואלה הוותיקים והישראלים והזרים, הם אנשים שחיים בתנאים מאוד קשים והם בסך הכול באמת סובלים את המצב הזה.

דב חנין: הם עדיין סובלים את המצב הזה.

דב חנין: וזה לא יימשך הרבה זמן, כי אם המצב הזה יימשך כך אני לא יודע מה יקרה בשכונות האלה ואני חושב שלאנשים יש בהחלט את הזכות וגם את החובה לדרוש שינוי מאוד גדול.

דב חנין: אני אגיד לכם מה לי מפריע.

דב חנין: אני חושב שכל ההתייחסות לדרום תל אביב זה מחדל ענקי, והכתובת של המחדל הזה לטעמי, אדוני היושב ראש, זה קודם כל ממשלת ישראל.

דב חנין: מאז שאני נבחרתי לכנסת אני שומע כל כך הרבה דיבורים על דרום תל אביב, תאמין לי, אם על כל מילה שנאמרה על דרום תל אביב היו מקדמים פתרון, ואני אפילו לא מדבר על איזה כיוון של פתרון, כיוון כזה או כיוון אחר, על כל מילה שנאמרת, תאמינו לי, דרום תל אביב היה שכיית חמדה, כולם היו רוצים רק להגיע לשם.

דב חנין: אם על כל מילה היה מעשה.

דב חנין: רק מה הבעיה?

דב חנין: כל הדיבורים האלה הם דיבורים ריקים, זה הכול סיסמאות, מוכרים לאנשים סיסמאות, אין להם שום קשר עם המציאות.

דב חנין: מי שמוכר את הסיסמאות יודע שאין להם קשר עם המציאות, זו הטרגדיה.

דב חנין: מספרים לאנשים ככה, 'ניקח אותם, נעביר אותם', מי מפריע לכם?

דב חנין: בנימין נתניהו, אדוני היושב ראש, הוא ראש הממשלה, עד כמה שאני יודע, משנת 2009, אני אומר בגילוי נאות, כל השנים האלה אני בכלל באופוזיציה, אני לא בשלטון פה.

דב חנין: הוא מדבר ומדבר ומדבר מנת 2009, מי מפריע לו?

דב חנין: הוא רוצה להוציא את האריתריאים או את הסודנים?

דב חנין: הוא ראש הממשלה, יש לו רוב, כל השנים האלה הוא ראש ממשלה, שינהל מדיניות.

דב חנין: הוא גם שר החוץ, שיסתכל מה העמדה של משרד החוץ שהוא חתום עליה, מה אומר משרד החוץ על גירוש אריתריאים וסודנים?

דב חנין: אם הוא שר החוץ והוא חתום על העמדה הזו, אז שיסביר לנו מה הוא כן מתכוון לעשות.

דב חנין: שלא יספר כל הזמן לאנשים סיפורים שאין להם קשר למציאות.

דב חנין: ומשפט אחרון, אדוני היושב ראש.

דב חנין: אני לא אתייחס לכל השאלות שבאמת עלו פה, כי באמת יש פה המון נושאים שצריך לדבר עליהם, מה צריך לעשות?

דב חנין: צריך לייצר עכשיו באופן מאוד דחוף תכנית כוללת, תכנית כוללת ומעשית, עם לוחות זמנים, מה הולך לקרות בחצי השנה הקרובה, מה הולך לקרות בשנה הקרובה, מה הולך לקרות בעוד שנה.

דב חנין: יש באמת מצב מאוד מאוד קשה, אנחנו רואים את הנתונים המספריים, מתוך מבקשי המקלט והמסתננים, כל אחד יבחר בשם שלו, המספר, הריכוז שלהם בדרום תל אביב הוא פנטסטי.

דב חנין: אני לא חושב שיש מישהו שחושב שזה דבר נכון.

דב חנין: גם אם הממשלה חושבת שהיא לא יכולה להוציא אותם ועובדה שהיא לא מוציאה אותם, אז תנהל הממשלה מדיניות של פיזור.

דב חנין: למה דווקא השכונות הכי מוחלשות במטרופולין הכי עשיר בארץ, למה הן צריכות לשאת את הסיפור הקשה והמסובך הזה לבדן?

דב חנין: תודה רבה.

מכלוף מיקי זוהר: תודה רבה, אדוני.

מכלוף מיקי זוהר: הנה, אתה רואה?

מכלוף מיקי זוהר: יש דברים שאנחנו מסכימים עליהם.

דב חנין: עוד משפט אחד אני רוצה להגיד.

דב חנין: מיקי, אמרת שאתה בעד שלא נייבא עוד אנשים, אז אני אומר לך, אני מזמין אותך, תבוא איתי לוועדות אחרות ותראה איך הממשלה, לפני חודש, מדברת על יבוא עובדים לענף הבניין, מדברת על יבוא עובדים לענף החקלאות - - -

מאי גולן: כן, אבל הם לא רוצים להשתלב בענף הבנייה, הם לא מעוניינים.

דב חנין: מאי, אני אגיד לך דבר נורא פשוט.

<סיני קהת: אלה אנשים שיבואו עם רישיון - - -

דב חנין: לא, ממש לא.

דב חנין: תסתכל על הנתונים, עורך דין קהת.

דב חנין: חלק גדול מאלה שמגיעים לארץ לבניין, לחקלאות, לסיעוד, נשארים פה.

דב חנין: אחר כך אתה מתפלא, אתה הבאת מכונה לעבודה בבניין ופתאום אתה רואה שלמכונה הזאת יש ראש, יש ידיים והוא עם ילדים.

מכלוף מיקי זוהר: אז שימו לב לרגע המכונן הבא, אני מסכים עם חבר הכנסת דב חנין - - -

<שפי פז: גם אני הסכמתי לחלק מ - - -

מכלוף מיקי זוהר: אני חושב שהטיפול של הממשלה הוא לא טיפול טוב, אני חושב שהבאת עובדים זרים למדינת ישראל היא לא דבר נכון, גם לטובת הבנייה - - -

מאי גולן: מיקי, חשוב לציין שהם לא מעוניינים להשתלב.

מאי גולן: יושב ראש איגוד הסיעוד והחקלאות בישראל הודו שהם לא רוצים ל - - -

מכלוף מיקי זוהר: אני יודע את זה.

מכלוף מיקי זוהר: אני רק אומר שהבאת עובדים זרים זה לא דבר נכון, כי עובדים זרים כן יכולים להשתקע פה.

מכלוף מיקי זוהר: דווקא הפתרון יכול היה להיות אם היה קצת שלום ושגשוג מהצד הפלסטיני, הם יכולים לבוא לעבוד פה.

<סיני קהת: עושים את זה באילת.

<סיני קהת: עשו את זה באילת .

מכלוף מיקי זוהר: הלוואי שהם היו רוצים לחיות איתנו בשלום, כי אם הם היו חיים איתנו בשלום הם היו יכולים לבוא לעבוד פה ולא היינו צריכים, לא מסתננים ולא - - - חבר'ה, אני גם רוצה להגיד עוד דבר חשוב אחד, חבר'ה, חשוב לומר את זה פה מבלי להתבייש.

מכלוף מיקי זוהר: נכון, ממשלת ישראל לא עושה מספיק, אבל גם הציבור לא עושה מספיק.

מכלוף מיקי זוהר: הרבה מאוד קולטים אותם לעבודה כי הם כוח עבודה זול.

מכלוף מיקי זוהר: גם את זה צריך לומר.

מאי גולן: הם כבר לא זולים.

<קריאה: אנחנו - - - מדינת ישראל - - -

מכלוף מיקי זוהר: אם לא הייתה להם עבודה - - - סליחה, לא להפריע לי.

<שפי פז: מי מאשר להם לעבוד?

מכלוף מיקי זוהר: לא מפריעים ליושב ראש הוועדה.

מכלוף מיקי זוהר: אפשר להפריע אחד לשני פה ושם, ליושב ראש הוועדה לא.

מאי גולן: במדינת תל אביב, מיקי, זה לא מדינת ישראל.

<שפי פז: מי אפשר להם לעבוד?

מכלוף מיקי זוהר: ואני אומר לכם שזה שקולטים אותם לעבודה זו גם תקלה.

<קריאה: לא, עדיף לזרוק אותם בגינת לוינסקי.

מכלוף מיקי זוהר: לא, שיילכו חזרה לארץ שלהם.

מאי גולן: שיחזרו לארצות מוצאם, שם הם יסדרו את החיים שלהם.

מאי גולן: הם פה?

מאי גולן: לא, את תלכי ותעזרי להם בארצות מוצאם.

מאי גולן: הם לא אמורים להיות פה.

מכלוף מיקי זוהר: מאי, זה בלתי אפשרי ככה.

<קריאה: זה לא מדינת ישראל, הוא אומר לי 'תחזרו למרוקו'.

מכלוף מיקי זוהר: חיים גורן, בבקשה.

מכלוף מיקי זוהר: חבר מועצת העיר.

<חיים גורן: תודה.

<חיים גורן: אני קודם כל אקדים ואומר שלסוגיה הזו של הזרים בדרום תל אביב יש המון המון היבטים, המון השלכות, והיא באמת באמת מאוד מורכבת, מה שנקרא לא נמצה אותם מן הסתם ואני כן אשמח שיהיה המשך לדיונים פה.

<חיים גורן: אני אדבר שנייה מהזווית של עיריית תל אביב, למרות שאני חייב לציין פה לפרוטוקול שאני לא מייצג את עיריית תל אביב, אני מייצג את התושבים בעיריית תל אביב, אבל אני כן אציג את הזווית של העירייה כיוון שזה מה שהתבקשתי ואני אגיד לכם דבר כזה.

דב חנין: חיים, רק דבר אחד אולי, לפני שאתה נכנס לפרטים.

דב חנין: האם לכם כעירייה יש לכם איזה שהם נתונים שונים מספריים מהנתונים של משרד הפנים, לגבי מה קורה, כמה אנשים יש?

דב חנין: מה המצב?

<חיים גורן: קודם כל כן.

<חיים גורן: אני אתן דוגמה קטנה, ויוסי פה מרשות האוכלוסין וההגירה, אני מאמין שהוא יסכים איתי, תקן אותי אם אני טועה.

<חיים גורן: ילדים, ניקח את הדוגמה של ילדים, שדיברו עליה הרבה, נדבר רק ברמה המספרית.

<חיים גורן: אני לא חושב שיש, תקן אותי אם אני טועה, נתונים שלכם לגבי ילדים אלא הנתונים באים מתוך העירייה.

<חיים גורן: איך הם באים מתוך העירייה?

<חיים גורן: הם באים בגלל שהעירייה, לא משרד הבריאות אגב, מטפלת בהם בטיפות חלב של העירייה.

<חיים גורן: אנחנו יודעים שמעל 90% מילדי הזרים מגיעים לטיפות החלב ולפי זה אנחנו בודקים נתונים.

<חיים גורן: אחרי זה בגיל שלוש נרשמים לגן עירוני.

<חיים גורן: מה ששפי ציינה קודם, אגב, הוא מאוד נכון.

<חיים גורן: אני יכול להגיד לכם, רק משבועיים ראשונים של תחילת הרשמה לגני הילדים העירוניים כבר עכשיו אנחנו רואים שאנחנו צריכים להיערך בצורה הרבה יותר רצינית.

<חיים גורן: אני לא יודע איך, באמת שלא יודע איך, אבל כמות ילדי הזרים שכבר עכשיו נרשמו לגנים העירוניים היא רחבת היקף ביותר.

<קריאה: תגיד מפחידה.

<חיים גורן: מפחידה, איך שתקראו את זה, היא הרבה מעבר למה שהעירייה ציפתה.

<חיים גורן: בכל מקרה יש נתונים גם שעוסקים בנושא של, כמו שציינתם, תיירים שאשרת השהייה שלהם פגה, עובדים זרים שנשארו בארץ אחרי שתמה האשרה שלהם ועוד אנשים שמגיעים, כמו הגיאורגים שעובד ציין פה.

<חיים גורן: בקיצור יש פה איזה שהוא מכלול שמתקרב, לפי הנתונים של העירייה, ל-100,000 איש, שלצורך העניין יהיו במדינת ישראל - - -

דב חנין: אגב, גיאורגים ואוקראיניים.

דב חנין: יש לנו מגמה מאוד גדולה של אלפי אוקראינים שמגיעים לישראל.

<חיים גורן: מזרח אירופה, כן.

מכלוף מיקי זוהר: כן, גם דיברו על זה קודם.

<חיים גורן: פה אני אציג משהו שהעירייה מדברת עליו הרבה, הדבר שמטורף בכל הסיפור הזה זה שמדינת ישראל מתקצבת רשויות לפי אשכולות ועיריית תל אביב ממוקמת אשכול 8 לפי רמת ההכנסה של התושבים שלה.

<חיים גורן: מה מדובר?

<חיים גורן: מדובר על 420,000 תושבים שרשומים בעיר, לא מדובר על כמעט 100,000 תושבים שחיים בעיר, צורכים את שירותי העיר, ותיכף אני אפרט אם תרצו על נתונים ועל כמות ההשקעות במיליונים שהעירייה נדרשת להוציא לטובת הסיפור הזה, וכל הדבר הזה לא בא לביטוי באשכול החברתי של העיר ולא מתוקצב ובסופו של יום, איך שלא נהפוך את זה, התקציבים שהעירייה נדרשת להוציא על האוכלוסייה הזרה באים על חשבון משהו.

<חיים גורן: הם באים על חשבון משהו, ובדרך כלל כשזה בא על חשבון משהו זה בא על חשבון אוכלוסייה חלשה.

<חיים גורן: אז זה שוב פעם חוזר לזה שתושבי דרום תל אביב, שהם התושבים שקצת יותר צריכים את העזרה של העירייה, הם באים משכבות סוציואקונומיות יותר קשות, הם בסופו של דבר שוב פעם צריכים לספוג את זה גם בהשלכות הכלכליות של כל הסיפור של הזרים, ולא דיברתי על כל ההשלכות האחרות שכבר ציינו פה, אני לא רוצה לחזור.

<חיים גורן: אז זה פוגע בנו באמת בהרבה מאוד מישורים.

<חיים גורן: הריכוז באמת בשכונות של דרום תל אביב, התקציבים שנדרשים להוציא, היכולת לנהל התנהלות תקינה של עיר חברתית, משהו לתת.

<חיים גורן: סתם דוגמה, מועדוניות רווחה, אני היום מחפש, ביחד עם מינהל הרווחה, מקומות למועדוניות רווחה לילדים ישראליים בשכונת שפירא, ילדים בסיכון.

<חיים גורן: אין מקום.

<חיים גורן: אין מקומות, ולמה אין מקומות?

<חיים גורן: כי כל מקום אפשרי, או שהוא הפך לגן, כי יש כל כך הרבה ילדים והעירייה, מה לעשות, מגיל שלוש מחויבת לתת גני ילדים, או שהוא נתפס בדרכים כאלה ואחרות, בקיצור אין מקום.

<חיים גורן: דיברת קודם על בתי הכנסת והכנסיות.

<חיים גורן: הנתונים נכונים, נכון שמדובר פה בנכסים פרטיים שלעירייה יש פחות יכולת משפטית להתערב בכנסיות וזה, אבל גם, סתם דוגמה, הנושא של העסקים הלא חוקיים, שהעירייה כן, אני שמח שסוף סוף התחילה לעשות מאמץ לסגור דברים לא חוקיים, גם זה בסופו של יום עולה הרבה מאוד כסף לעירייה, דורש המון מאמצים מהעירייה ובא על חשבון משהו אחר.

מכלוף מיקי זוהר: אוקיי.

מכלוף מיקי זוהר: הנתונים שאתה מוסר הם נתונים - - -

<חיים גורן: הדבר שהכי עצוב לי, חבר הכנסת זוהר, לסיום אני אגיד, אני בהרבה דברים חולק על ראש העירייה רון חולדאי, בטח בנושא הזה, אבל יש דבר אחד שהוא אומר לי ולצערי אין לי תשובה, הוא אומר לי 'מה אתה רוצה שאני אעשה?

<חיים גורן: יש פה ילדים, יש פה נשים, יש פה מבוגרים, יש פה כאלה ואחרים, יש פה נפגעי טראומות שבאו מסיני אחרי עינויים, יש פה כל כך הרבה סיפורים מורכבים ומטורפים, אנחנו צריכים בסוף לחיות אותם, בחמש שנים, שבע שנים, עשר שנים שהסיפור הזה קיים אני לא רואה שהמדינה עושה משהו באמת לפתור את הבעיה הזאת', והוא צודק לצערי הרב, כמו שאתה בעצמך ציינת, 'אז מה אתה רוצה שאני אעשה?

<חיים גורן: אם אני לא אטפל בזה מי יטפל בזה?' ואין לי תשובה.

מכלוף מיקי זוהר: הבנתי, טוב.

<עובד חוגי: אני רוצה להגיד משהו.

<עובד חוגי: חיים, אז בוא אני אגיד לך מה ראש העיר שלנו יכול היה לעשות.

<עובד חוגי: אני אגיד לך.

<עובד חוגי: בזמנו, כשהגשנו עתירה לבג"צ נגד המדינה - - -

<חיים גורן: אבל אני אמרתי, יש הרבה דברים שהוא יכול היה לעשות והוא לא עשה, אבל זו לא הנקודה.

<עובד חוגי: חיים, תן לי.

<עובד חוגי: תקשיב איפה הנקודה.

<עובד חוגי: בזמנו, כשהגענו את העתירה, הגשתי וביקשתי שראש העיר יעתור כעותר מן הצד איתנו, תושבי דרום תל אביב, ויבקש דבר אחד מהמדינה, את הכסף שעיריית תל אביב, שזה כסף של האזרחים, העירייה הוציאה למען התופעה של המסתננים.

מכלוף מיקי זוהר: בבקשה, פה יש לי, 60 מיליון שקל בשנה.

מכלוף מיקי זוהר: אבל הוא לא עשה את זה.

מכלוף מיקי זוהר: הוא לא עתר.

<עובד חוגי: לא עשה את זה.

<חיים גורן: אני מסכים איתך, אני לא בא להצדיק אותו.

<עובד חוגי: תקשיב רגע, חיים.

<קריאה: אגב, עכשיו הוא מגיש בג"צ על הסיפור של האשכולות, זה כן הוא עושה.

מכלוף מיקי זוהר: אה, זה כן הוא יעשה?

<קריאה: הוא הולך להגיש בג"צ על הנושא של האשכולות.

<עובד חוגי: לצורך העניין, אם ראש העיר היה מגיש עתירה והיה מבקש מהמדינה את הכסף - - -

מכלוף מיקי זוהר: הבנתי, עובד, אבל חיים לא חולק עליך שהוא טעה בעניין הזה.

מכלוף מיקי זוהר: רשות האוכלוסין, יוסף אדלשטיין, מנהל המינהל.

<יוסף אדלשטיין: צהריים טובים לכם.

<שפי פז: אין לך מה להגיד, יוסי.

<יוסף אדלשטיין: את רוצה להחליף אותי, שפי?

<שפי פז: אוהו, אוהו, עד כמה.

מכלוף מיקי זוהר: אם שפי הייתה מחליפה אותך הייתה בעיה קשה, כנראה שהיינו עפים מהאמנה הבינלאומית.

<קריאה: חד משמעית, היינו הופכים להיות אריתריאה - - -

<עובד חוגי: מיקי, רק שתדע שהיא הייתה חברת מרצ.

<שפי פז: די, לא - - -

מכלוף מיקי זוהר: לא נורא, לא כולם מושלמים.

מכלוף מיקי זוהר: כן, בבקשה.

<יוסף אדלשטיין: בראשית דבריי אני מבקש להסתייג ממה שגב' מאי גולן אמרה לגבי שר הפנים.

מכלוף מיקי זוהר: אני גם הסתייגתי.

<סיני קהת: ההסתייגות נרשמה, תמשיך.

<יוסף אדלשטיין: מכיוון שאני עוסק בנושא הזה בתוך משרד הפנים, השר עוסק בזה מה שנקרא ביום יום, מעורב, אכפת לו והוא מטפל בזה באמת ברמה האישית.

<יוסף אדלשטיין: אני עובד מולו ואני יכול - - -

<סיני קהת: אם זה מה שהוא יודע לטפל אז יש לנו בעיה.

מכלוף מיקי זוהר: די, לא, אי אפשר עם הערות הביניים, אני לא אאפשר אותן.

מכלוף מיקי זוהר: אתם הולכים בכיוון לא נכון.

מכלוף מיקי זוהר: אתם אחר כך תתפלאו למה דברים לא זזים.

מאי גולן: לא, עובד, עזוב, הכול טוב ויפה שיש פה אנשים שרוצים לגבות אותו, אבל בזמן שהוא משפשף בצל בעיניים אנחנו בוכים באמת בדרום תל אביב.

מכלוף מיקי זוהר: מאי, כל הכבוד, תקפת את שר הפנים.

מכלוף מיקי זוהר: אם אני הייתי שר הפנים עכשיו - - -

מאי גולן: זה לא כל הכבוד, אני לא נהנית מזה.

מכלוף מיקי זוהר: אז אני אומר לך שאם אני הייתי שר הפנים והייתי רואה את השידור לא הייתי עוזר לך.

מאי גולן: שלא יעזור לי, הוא לא צריך לעזור לי, מחובתו לעזור לשכונות.

מכלוף מיקי זוהר: לא, אז, מאי, אני מבין גם בפוליטיקה, לפעמים.

מאי גולן: למה ארבעה שרי פנים לפניו עזרו?

מאי גולן: כי הם אהבו אותי?

מאי גולן: בגלל העיניים היפות שלי?

מאי גולן: לא.

מכלוף מיקי זוהר: זה לא נכון מה שאת עושה עכשיו.

מכלוף מיקי זוהר: לא, זה לא נכון מה שאת עושה עכשיו.

<שולה קשת: מצטערת, הדיון הזה הוא באמת כבר מאוד אלים - - -

<יוסף אדלשטיין: כבוד היושב ראש, מכיוון שאני עבדתי עם מספר שרי פנים, גם הקודמים - - -

מכלוף מיקי זוהר: רגע שנייה.

מכלוף מיקי זוהר: אגב, גב' שולה, תרמת מאוד לחלק האלים של הדיון היום, יש לציין.

<שולה קשת: בסדר, תודה רבה.

מכלוף מיקי זוהר: אם כבר טענת שהדיון אלים, אז אני חושב שתרמת הרבה לחלק האלים שלו.

מכלוף מיקי זוהר: כן, בבקשה, אדוני.

<יוסף אדלשטיין: אני חוזר, אני עובד כבר עם מספר שרי פנים בתחום הזה, גם עם הקודמים שהוזכרו פה וגם עם השר הנוכחי, אנחנו עושים את הפעילות הזאת באופן שוטף ונמרץ והשר, כל השרים שהיו, גם הקודמים וגם הנוכחי, דוחפים ותומכים בפעילות.

<יוסף אדלשטיין: הנושא הוא באמת מורכב ולא פשוט, אנחנו מוליכים כל מיני מהלכים להוצאה של המסתננים ממדינת ישראל, הן למדינתם והן למדינות שלישיות שהגענו איתם לסיכומים.

<יוסף אדלשטיין: אנחנו עברנו בשנה שעברה למהלך - - -

מכלוף מיקי זוהר: כמה יצאו בשנת 2016 ממדינת ישראל?

<יוסף אדלשטיין: בשנת 2016 יצאו כ-3,300 - - -

מכלוף מיקי זוהר: וב-2015 כמה?

<יוסף אדלשטיין: 3,500.

מכלוף מיקי זוהר: ב-2014?

<יוסף אדלשטיין: 6,400?

מכלוף מיקי זוהר: למה האטנו מ-14'?

<יוסף אדלשטיין: כי מה שקרה זה שבשנת 2014 בג"צ ביטל לנו את אחד מהשלבים של חוק ההסתננות, התחלנו בתיקון מספר 3, 4, 5, אנחנו היום ב-6, וכל פסילה כזאת המסרים שעוברים לקהילה הזאת זה 'תמתינו, יהיה פה טוב'.

מכלוף מיקי זוהר: אתם יודעים על הגירה נוספת שמגיעה ארצה?

<יוסף אדלשטיין: לא, דרך גבול מצרים, הגבול באופן יחסי סגור ואין הסתננות דרך גבול מצרים, למעט בודדים בשנה שעברה.

<יוסף אדלשטיין: ישנה הגירה אחרת, דרך נתב"ג, שהיא לא הגירה של אפריקאים, היא הגירה ממזרח אירופה.

מכלוף מיקי זוהר: אתם מצליחים לאתר מי בא למטרות עבודה ומי בא למטרות תיירות?

<יוסף אדלשטיין: אנחנו משתדלים לעשות את זה.

<יוסף אדלשטיין: אנחנו נמצאים בדיונים מול ממשלת אוקראינה ומול ממשלת גיאורגיה לגבי התופעה הזאת שאנחנו חשופים אליה ומנסים להתמודד איתה ביחד עם משרד החוץ.

<יוסף אדלשטיין: יש פה אמנם עלייה בעקבות ביטול האשרות, יש פה עלייה מאוד משמעותית בתיירים, אבל יש גם את התופעה השלילית הזאת של אנשים שנשארים פה באופן בלתי חוקי, כמובן למטרות עבודה.

<יוסף אדלשטיין: המניע הכלכלי חותך לאורך ולרוחב, גם האפריקאים באים לפה בגלל המניע הכלכלי וגם המזרח אירופאים באים לפה והסינים וכל מה שנקרא מזרח אסיה.

<יוסף אדלשטיין: המניע הכלכלי הוא מוטיב - - -

דב חנין: אני מבין שמאז שבוטלו האשרות באוקראינה וגיאורגיה אנחנו מדברים על עשרות אלפים?

<יוסף אדלשטיין: לא, יש גידול משמעותי בכמות התיירים.

דב חנין: לא, אני לא מדבר על זה, תיירים זה דבר אחר, זו סוגיה אחרת.

דב חנין: כמה אנשים מתוך אלה שמגיעים אולי כתיירים נשארים פה?

דב חנין: או מבקשים אצלכם מקלט או אני לא יודע מה?

<יוסף אדלשטיין: בשנת 2016 הגישו בקשות מקלט כ-9,000 אוקראינים וגיאורגים, זו כמות בהחלט לא מבוטלת.

<קריאה: עכשיו זה רק הולך ועולה.

דב חנין: זה רק אלה שהגישו בקשות למקלט?

דב חנין: וכמה כאלה אתם יודעים שנשארו בארץ ולא חזרו?

<יוסף אדלשטיין: לא הרבה, כי רובם מה שנקרא, הנישה הזאת - - -

מכלוף מיקי זוהר: כמה אריתריאים הגישו?

<יוסף אדלשטיין: בסך הכול כיום יש לנו על השולחן כ-7,500 בקשות של אריתריאים וסודנים.

מכלוף מיקי זוהר: לא, ב-16'.

<יוסף אדלשטיין: בסיבות 2,000, אם אני זוכר.

מכלוף מיקי זוהר: 2,000 ועוד 9,000 אוקראינים וגיאורגים?

<יוסף אדלשטיין: בסך הכול בשנת 2016 הונחו על שולחן היחידה כ-14,000 בקשות מקלט.

מאי גולן: הם למדו מהאריתריאים.

<שפי פז: אנחנו רואים אותם, אגב, שלא תחשבו שהם נעלמים.

<עובד חוגי: מיקי, דרך אגב, הם גם בדרום תל אביב.

מכלוף מיקי זוהר: ברור.

<יוסף אדלשטיין: אנחנו פועלים באופן נמרץ, כבוד היושב ראש, לפעול להוציא - - -

דב חנין: אני יודע שבחלק מאוקראינה יש מלחמה עם רוסיה וכדומה, מה הטענה של הגיאורגים?

דב חנין: כשהם מבקשים בקשת מקלט מה הטענה?

<יוסף אדלשטיין: אני אומר לך.

<יוסף אדלשטיין: ברמת העיקרון אין להם סיבה, אין איזה עילה שרואים אותה באופן ברור שקורה משהו בגיאורגיה, אבל ברגע שנתין מגיש בקשה אני מחויב לבדוק את הטענות שלו וזה צוואר הבקבוק לכאורה, שהוא בא ושם לי בקשה.

<יוסף אדלשטיין: כששמים לי 14,000 בקשות על השולחן.

מכלוף מיקי זוהר: יש פתרון לעניין הזה, אני אמליץ על זה בסוף הדיון לשר, שפשוט יביאו עוד אנשים לעבודה.

<קריאה: הוא עושה את זה כבר.

מכלוף מיקי זוהר: שיקבלו עוד 100 איש, אם צריך, כדי שישחררו את צוואר הבקבוק הזה.

<עובד חוגי: כל המחלקה הזאת 45 איש.

מכלוף מיקי זוהר: צריך להגדיל אותה.

<יוסף אדלשטיין: אנחנו מחפשים פתרונות.

<יוסף אדלשטיין: על גיאורגיה, למשל, נעשתה עבודת מטה סדורה עם משרד המשפטים ומשרד החוץ ואנחנו הולכים להכריז על גיאורגיה כמדינה בטוחה, כך שכל מי שיגיש מגיאורגיה בקשה נוכל להתמודד איתה ביתר קלות לעומת מדינת אחרות שלא הוכרזו ככה.

<יוסף אדלשטיין: אז אנחנו מנסים למצוא כל מיני פתרונות, אבל בהחלט הסוגיה מורכבת והיא מכבידה עלינו את הטיפול.

דב חנין: אדוני, גם ביחס לאוקראינה, יש אזורים שיש בהם מלחמה עם רוסיה, אבל אוקראינה היא מדינה ענקית.

<יוסף אדלשטיין: זה נכון מה שאתה אומר, אדוני, אבל - - -

דב חנין: ברוב האזורים באוקראינה אין מלחמה.

<יוסף אדלשטיין: זה נכון מה שאתה אומר, אבל אני מה שנקרא חייב להגיע לרמת הפרט, לבדוק איתו בדיוק את הפרטים - - -

דב חנין: לא, ברור.

מכלוף מיקי זוהר: לכן צריך להגדיל את כמות האנשים שיעבדו שם, שיקבלו יותר אנשים.

<עובד חוגי: אתה צריך נציג שיעמוד ויקבל אותו.

<יוסף אדלשטיין: וזה מכביד על היחידה וזה עיסוק מה שנקרא מעבר.

מכלוף מיקי זוהר: צריך לתת פתרון אד הוק לעניין הזה.

<יוסף אדלשטיין: נכון, אבל בלי שום קשר, כפי שנאמר פה ואני אומר, אנחנו פועלים להוציא את הסודנים ואת האריתריאים ממדינת ישראל.

<יוסף אדלשטיין: בשנה שעברה, ב-2015, הולכנו מהלך שאנחנו נציע להם לצאת ומי שלא ירצה לצאת ייחשב כאי שיתוף פעולה עם היציאה והוא ייכנס למשמורת.

<יוסף אדלשטיין: כמובן שרצו לעתור על הסוגיה הזאת, היינו בבית המשפט המחוזי בבאר שבע, שהוא דחה את העתירה של הארגונים וכרגע זה עומד ותלוי בבג"צ.

<יוסף אדלשטיין: הם ערערו על ההחלטה של המחוזי וכרגע זה עומד ותלוי בבג"צ, אני מקווה שבג"צ יתמוך בהחלטה של המדינה ואז זה יקל עלינו להוציא את הסודנים והאריתריאים.

מכלוף מיקי זוהר: גם אני.

מכלוף מיקי זוהר: תודה רבה.

מכלוף מיקי זוהר: שירות בתי הסוהר.

מכלוף מיקי זוהר: רק סקירת מצב קצרה.

מרדכי יוגב: שאלת הבהרה קצרה, דיברת על גיאורגיה כמדינה בטוחה, אבל כמו ששמענו גם משגריר אריתריאה, למה אתם לא באים איתו בדברים?

מרדכי יוגב: הוא גם טוען שזו מדינה בטוחה.

<יוסף אדלשטיין: הסוגיה של אריתריאה טופלה על ידינו, אנחנו הכנו חוות דעת סדורה לסוגיית אריתריאה.

מאי גולן: אני לא שומעת, אתן מפריעות.

מאי גולן: הן מפריעות פה לדיון ולא שומעים.

מכלוף מיקי זוהר: נא לא להפריע, בבקשה.

מכלוף מיקי זוהר: תראו שגם בימין יש סובלנות, כמה שהפרעתם ולא הוצאתי אתכם.

<יוסף אדלשטיין: להתמודדות עם בקשות המקלט של אריתריאה אנחנו הכנו חוות דעת סדורה, גם בשיתוף משרד החוץ ומשרד המשפטים, שהיא לכאורה הייתה קו מנחה ליחידת מבקשי המקלט לטפל באריתריאים.

<יוסף אדלשטיין: חוות הדעת הזו נתקפה בבית הדין לערערים, בית הדין ביטל את חוות הדעת הזו, הלכנו לערעור ורק בסוף שבוע שעבר השופטת בבית המשפט המחוזי דחתה את חוות הדעת של בית הדין ואנחנו כנראה יוצאים חזרה לפעול על פי חוות הדעת שגיבשנו, שגם בתחום הזה יש הקלות בבחינה של האריתריאים.

מאי גולן: שאלה קטנה, למה משרד הפנים לא מאמץ את מסקנות הדוח האירופי והמכתב של שגריר אריתריאה?

מאי גולן: או פועל בזה משפטית?

<יוסף אדלשטיין: אני אחלק את זה לשניים.

<יוסף אדלשטיין: חוות הדעת שיש באירופה, גם בשוויץ, גם באנגליה וגם בדנמרק - - -

מאי גולן: מיקי, אני ממש לא שומעת, הן לא מפסיקות לדבר.

מכלוף מיקי זוהר: בבקשה, שקט.

<יוסף אדלשטיין: אני חוזר, חוות הדעת מאירופה, גם מאנגליה, גם מדנמרק, גם משוויץ, מוכרות לנו, למדנו אותן, אבל גם שם בית המשפט ביטל את חוות הדעת לכאורה, מבחינה משפטית.

<יוסף אדלשטיין: גם במדינות האלה באירופה, עוד אין מדינה אחת, בוא נאמר, שמרחיקה, הרחקה כפויה, לאריתריאה.

<קריאה: אלא נותנת בקשות - - - היא נותנת מעמד פליטות.

<יוסף אדלשטיין: היא לא נותנת מעמד פליטות.

<שפי פז: למה יש עדיין הגנה קבוצתית לאריתריאה?

<שפי פז: למה לא מורידים את ההגנה הקבוצתית?

<יוסף אדלשטיין: זה לא הגנה קבוצתית.

<יוסף אדלשטיין: אין הגנה קבוצתית, יש אי החזרה.

<שפי פז: אנשים לא - - -

מכלוף מיקי זוהר: טוב, אוקיי.

מכלוף מיקי זוהר: תודה.

מכלוף מיקי זוהר: שב"ס - - -

<שפי פז: ילדים לא הולכים לצבא, נכון?

מאי גולן: אבל, מיקי, רוב - - - נציג משרד הפנים.

מכלוף מיקי זוהר: בקצרה, המצב בתחום השיפוט שלכם.

דב חנין: במיוחד, אדוני, אם אתה יכול להגיד לנו מה המצב בסהרונים, כמה אנשים יש שם כרגע, מה המצב בחולות.

מכלוף מיקי זוהר: כן, זה מה שהוא יעשה.

<שלמה ירון: אנחנו מדברים על מתקני משמורת, כי חולות הוא לא מתקן משמורת רגיל.

דב חנין: אבל זה גם באחריותכם, אז אני אשמח לשמוע נתונים.

<שלמה ירון: גם באחריותנו.

<שלמה ירון: אנחנו מדברים על סהרונים, כ-850 היום, קצת מעל 850 נמצאים במשמורת, רובם המוחלט אפריקאים, בגבעון כ-170 מוחזקים, חולות, המתקן עצמו, כיום קצת מעל 1,630 אנשים.

<שפי פז: אתה יכול להסביר למה?

<יוסף אדלשטיין: אני אסביר למה.

<יוסף אדלשטיין: זה לא באחריותו, זה באחריותי.

<שפי פז: אנחנו יודעים למה, כי הם לא מתייצבים.

<יוסף אדלשטיין: שפי, את מפריעה לי מה שנקרא באופן שוטף.

<יוסף אדלשטיין: המתקן בחולות, על פי פסיקה של בג"צ מאוגוסט 2015, הם קצבו את משך השהייה בחולות ל-12 חודש.

<יוסף אדלשטיין: זאת אומרת שאני יכול 12 חודש, חייב לרוקן את המתקן ומה שנקרא להכניס אליו דיירים חדשים.

<יוסף אדלשטיין: אנחנו כרגע שחררו את הדיירים שנכנסו ב-2015, לקראת סוף 2016 הם יצאו ואנחנו כרגע נמצאים בתהליך חזרה של העברה של נתינים לתוך המתקן.

מרדכי יוגב: שחררתם אותם לא לארצות מוצאם, אלא לדרום תל אביב חזרה.

<שפי פז: לא, הם לא יכולים לחזור.

<יוסף אדלשטיין: ככה, מי ששוחרר ממתקן חולות, יש לו הגבלה, שאסור לו לגור ולעבוד בתל אביב ובאילת.

<יוסף אדלשטיין: כן ניסינו לעשות פעולה כזאת.

מאי גולן: וזה למה פתח תקווה סובלת היום.

<שפי פז: רגע, אני רוצה להגיד משהו, יוסי.

<שפי פז: מה שהם אמרו לנו, הם פשוט לא מתייצבים - - -

מכלוף מיקי זוהר: טוב - - -

<שפי פז: זה חשוב נורא.

מכלוף מיקי זוהר: אף אחד לא ציפה מהם לשמור על החוק.

מכלוף מיקי זוהר: אנחנו לא מצפים מהם לשמור על החוק.

<שפי פז: שיידעו את זה, חשוב שזה יירשם בפרוטוקול.

מכלוף מיקי זוהר: משטרת ישראל, בבקשה.

מכלוף מיקי זוהר: קודם כל אני מחזק את המשטרה על עבודתה.

מאי גולן: גם אנחנו רוצים, אגב, לחזק את המשטרה.

מכלוף מיקי זוהר: הלא פשוטה, בשכונה לא פשוטה עם אוכלוסייה לא פשוטה.

מכלוף מיקי זוהר: אין ספק שמגבלת כוח האדם והמשאבים היא תמיד קשה, בטח לאור האירועים היומיומיים על בסיס של דקה.

מכלוף מיקי זוהר: אנחנו מחזקים אתכם ומקווים שתוכלו לפרוס בפנינו אפילו תגבור של המערך הזה, המשטרתי.

<שלמה בן-זימן: אל"ף, תודה רבה, אני אעשה את זה בקצרה, משפט אחד.

<שלמה בן-זימן: המשטרה כן משקיעה שם מאמצים ומשאבים וכוח אדם, יש שם את התחנות, התחנות הן גדולות יחסית לתחנות אחרות במשטרת ישראל.

<שלמה בן-זימן: אנחנו כן עושים פעילות אכיפה וכן מקנים משילות באזור הזה, כמובן בסיוע של כלל גופי האכיפה וכולם פה שותפים, וגם עם הרשות המקומית.

<שלמה בן-זימן: חייבים להגיד מילה טובה, שכל מה שאנחנו מבקשים מהרשות המקומית אנחנו מקבלים מעיריית תל אביב.

<שלמה בן-זימן: עם זה אין לי בעיה.

<שלמה בן-זימן: מה שכן, שפי דיברה פה על העתקת תחנת שרת מלוינסקי לרחוב המסגר, זה נכון, והחודש אנחנו מקימים נקודת משטרה בשכונת נווה שאנן שמי שיהיה שם זה הסיור הרגלי.

<שלמה בן-זימן: הסיור הרגלי זו יחידה שהוקמה בשנה האחרונה ויש שם שוטרים שעובדים אך ורק באזור שכונת נווה שאנן.

<שלמה בן-זימן: יש להם טריטוריה שהיא מוגדרת והיא עושה שם פעילות אכיפה.

מכלוף מיקי זוהר: אגב, זה חלק ממדיניות השר האחרונה, שהוא רוצה להתחיל להוציא סיור רגלי בשכונות.

מאי גולן: צריך לשבח, מיקי, את השר לבטחון פנים - - -

מכלוף מיקי זוהר: אגב, אני חייב לומר שהבשורה שמביא השר ארדן לגבי הסיור הרגלי, אם נממש אותו בצורה משמעותית בדרום תל אביב, אין לי ספק שהוא יפחית באופן משמעותי את כמות הפשיעה.

<קריאה: איפה אתם פותחים בנווה שאנן?

מכלוף מיקי זוהר: סליחה, לא להפריע לאיש לדבר, בבקשה.

<שלמה בן-זימן: נכון שזה במסגרת מדיניות השר, בהקמת יחידות סיור רגלי באזורים נוספים בארץ, דרך אגב, גם ביפו וגם בשכונת התקווה, מעבר לזה אנחנו שואפים להקים נקודה נוספת, נקודת משק, בגינת לוינסקי, זו אותה נקודה שדוברה פה, שכן אני חושב שזה מקום אסטרטגי, מעבר לנקודה שלסיור הרגלי שאנחנו מקימים במבנה מנשר בסלומון פינת הגליל, שזה גם בשכונת נווה שאנן.

<שלמה בן-זימן: תודה רבה.

מאי גולן: אבל חשוב לציין, מיקי, כמה ההצבות הסטטיות של משטרת ישראל הן קריטיות.

מאי גולן: מה שעושים פה בשנה האחרונה אלה דברים שלא היו לפני זה.

מאי גולן: כשמסתנן עובר ברחוב ורואה שוטר והצבה סטטית של ניידת, מוטי, הוא חושב פעמיים, ולכן התגבור של המשטרה, אל"ף, להודות למשטרת ישראל ולשבח אותה.

מאי גולן: תחנת שרת, המבצעים שהם עושים לסגירת 'חמארות' הם פשוט דברים שלא היו פה לפני זה, ולבקש רק באמת להמשיך את המומנטום הזה שקורה עכשיו בתחנה המרכזית הישנה ובכלל.

מאי גולן: אני יודעת שהגיעו עכשיו לשפירא.

מאי גולן: זו הדעה שלי, שפי, אבל אני באמת רוצה להגיד שלולא משטרת ישראל, בתחנת שרת בפרט, לא היינו שורדים בתחנה המרכזית.

מכלוף מיקי זוהר: אני שמח לשמוע ואנחנו מברכים את המשטרה.

<שפי פז: - - - זה מה שעושים לנו, עובדים עלינו - - -

מכלוף מיקי זוהר: משרד המשפטים, תראה, אני אגיד לך מה אנחנו מצפים לשמוע.

מכלוף מיקי זוהר: ברור שבסופו של דבר בדיונים שלנו מול בג"צ אתם צריכים להגן עלינו.

מכלוף מיקי זוהר: אני יודע שהדברים לא פשוטים, אני יודע שעמדת המשרד בסופו של דבר משתדלת להיות מאוד אובייקטיבית ביחס לסיטואציה והמכנה המשותף של כולנו, שאנחנו רוצים את רווחת אזרחי ישראל, אין מכנה משותף אחר, במגבלת החוק ובמגבלות האילוצים הבינלאומיים.

מכלוף מיקי זוהר: לכן אני מבקש לשמוע ממך איזה שהיא תכנית פעולה שמשרד המשפטים מגבש יחד עם הרגולטורים האחרים כדי לפתור את הסוגיה שאנחנו דנים בה היום.

<עמרי איתן בן צבי: אוקיי, תודה.

<עמרי איתן בן צבי: קודם כל אני רוצה להתחיל בהתנצלות על האיחור, חלילה לא בגלל זלזול בנושא החשוב הזה.

<עמרי איתן בן צבי: שתי הבהרות, רק הערות פתיחה, האחריות על גיבוש מדיניות בנושא הזה היא לא האחריות של משרד המשפטים ואם היינו מגבשים מדיניות היו באים אלינו בטענות, ובצדק, על כך שאנחנו נוטלים סמכויות של הממשלה וזה נושא רוחבי, זה לא רק נושא של משרד הפנים, יש פה שיקולי םשל בטחון פנים, של רווחה, הרבה מאוד נושאים, ולכן הממשלה כמכלול אמונה על הטיפול בנושא הזה.

<עמרי איתן בן צבי: מה שמשרד המשפטים עושה הוא ללוות את הממשלה בניסיון שלה לטפל בבעיה וכמו שאמרת, לייצג את המדיניות הזו בערכאות, אבל גם בזמן הגיבוש אנחנו שותפים לתהליך הזה.

<עמרי איתן בן צבי: כמו שיוסי תיאר, הוא תיאר בצורה טובה, הממשלה נוקטת בכל מיני פעולות שהמטרה שלהן היא לטפל בבעיה.

<עמרי איתן בן צבי: לכל רוחב הגזרה הזו יש הליכים משפטיים שמנסים להפריע לנו ומשרד המשפטים מגן על מדיניות הממשלה בכל הנושאים האלה, אני אציין כמה בקצרה כי יוסי כבר עמד על זה.

<עמרי איתן בן צבי: חולות עבר שלושה סבבים של ביקורת שיפוטית בבג"צ, בנושא של עזיבה של מסתננים מרצון, זה נושא שהיום נידון בבית המשפט העליון, הוא נושא משפטי מאוד רגיש ומאוד לא פשוט.

<עמרי איתן בן צבי: יש יחידת חיסיון, חלק מהדיון הוא חסוי וחלק גלוי ואנחנו מאוד משתדלים להביא למצב שבו המדיניות שלנו תאושר כי יש סכנה שבג"צ לא יאשר את המדיניות ואז דרך הפתרון הזאת נופלת.

<עמרי איתן בן צבי: אבל זה דיון שמתנהל כבר כמה זמן והוא בליווי מאוד הדוק של בכירי המשרד.

<עמרי איתן בן צבי: בנושא בקשות המקלט, אז כמו שיוסי אמר, גם בנושא של אריתריאה נכתבה חוות דעת עקרונית בנוגע לאריתריאה, בסיוע שלנו ובסיוע של משרד החוץ, שהותקפה משפטית.

<עמרי איתן בן צבי: הגענו עד לבית המשפט המחוזי וכרגע אנחנו נמצאים במצב שבעצם המדיניות שלנו עדיין לא אושרה סופית, אבל הדחייה שלה - - -

מכלוף מיקי זוהר: אם ישנה החלטה של מדיניות והיא כרגע מנוהלת בבית המשפט, כל עוד ההחלטה קיימת ובית המשפט לא ביטל אותה האם אפשר לפעול על פיה או שצריך להמתין לפסק דין חלוט של בית המשפט?

<עמרי איתן בן צבי: זה תלוי בפרטים.

<יוסף אדלשטיין: אם יש צו ביניים.

<שפי פז: יש צו ביניים.

מכלוף מיקי זוהר: אם יש צו ביניים או לא.

מכלוף מיקי זוהר: וכרגע יש צו ביניים נגד ההחלטה בנושא אריתריאה?

<עמרי איתן בן צבי: לא, אנחנו גם במצב טוב - - -

מכלוף מיקי זוהר: אני אומר ככה, אם המדינה קיבלה החלטה, נניח, אני מדמה מצב שהמדינה קיבלה החלטה שאריתריאה היא לא מדינה מסוכנת ואפשר להשיב את האנשים חזרה לביתם ויש עתירה כנגד ההחלטה הזאת והליך משפטי מתחיל ובית המשפט לא נותן צו ביניים, מה מונע מאיתנו בשלב הזה או בזמן הזה לבצע פעולות מרחיקות לכת מבחינת האכיפה שלנו על מנת לפנות את האנשים האלה?

<יוסף אדלשטיין: באופן עקרוני אם אין צו ביניים אנחנו יכולים לפעול - - -

מכלוף מיקי זוהר: אז כרגע בנושא אריתריאה, יש - - -

<יוסף אדלשטיין: לגבי אריתריאה, חוות הדעת שהכנו ביחד עם משרד המשפטים ומשרד החוץ לגבי הליך הטיפול באריתריאים, בוטל לכאורה על ידי בית הדין לעררים.

<יוסף אדלשטיין: אחרי שאנחנו ערערנו על ההחלטה של בית הדין לעררים, המדינה ערערה על הפסילה של חוות הדעת ובשבוע שעבר בית המשפט המחוזי אישר את חוות הדעת.

<יוסף אדלשטיין: זאת אומרת אנחנו עכשיו חוזרים לבחון את - - -

מכלוף מיקי זוהר: אז יש לנו עכשיו פרק זמן - - -

<עמרי איתן בן צבי: רגע, תן לי - - -

מכלוף מיקי זוהר: זה כבר הגיע לבג"צ כי אין צו ביניים.

<עמרי איתן בן צבי: תן לי לחדד את הנקודה הזאת כי - - -

<יוסף אדלשטיין: חוות הדעת הייתה בדרך הטיפול בבקשות המקלט של האריתריאים.

<עמרי איתן בן צבי: אני אולי אחדד כדי שהוועדה תבין במה מדובר.

<עמרי איתן בן צבי: יש שני נושאים שונים משפטית לגבי האריתריאים, וגם לגבי הסודנים אבל במיוחד לגבי האריתריאים.

<עמרי איתן בן צבי: שאלה אחת היא השאלה האם יש להם מעמד פליט והאם יינתן להם מעמד פליט, זו שאלה אחת.

<עמרי איתן בן צבי: השאלה השנייה, שהיא נפרדת מהשאלה הראשונה, האם אפשר לגרש אותם בחזרה לאריתריאה, להחזיר אותם בחזרה לאריתריאה.

<עמרי איתן בן צבי: היום העמדה היא שיש לנו חוות דעת עקרונית בנוגע לאריתריאה לבקשות פליטוּת, כלומר שאנחנו בעמדה שעצם היציאה מאריתריאה והסירוב להתגייס לצבא האריתריאי היא לא עילה לפליטות, אבל יש עיקרון במשפט בינלאומי המנהגי שנקרא עיקרון אי ההחזרה, העיקרון הזה אומר שמדינה לא יכולה להחזיר אדם למקום שבו נשקפת סכנה לחירות שלו או לחיים שלו.

<עמרי איתן בן צבי: הנושא הזה של אי החזרה הוא נפרד משאלת הפליטות.

<עמרי איתן בן צבי: מדינת ישראל אמרה כמה פעמים בהרבה הליכים משפטיים שהיא מחויבת לעיקרון אי ההחזרה, זה גם עיקרון מנהגי, כלומר הוא מחייב את ישראל.

<עמרי איתן בן צבי: עכשיו השאלה, וזו שאלה אמפירית, היא האם אריתריאה היא מדינה בטוחה או לא.

<עמרי איתן בן צבי: בנושא הזה אנחנו חיים מפי חוות דעת של משרד החוץ ואנחנו עוקבים, כמו שיוסי אמר - - -

מכלוף מיקי זוהר: מה חוות הדעת של משרד החוץ אומרת?

<קריאה: כל העולם כרגע לא מרחיק.

<עמרי איתן בן צבי: אין מדינה שמחזירה אנשים לאריתריאה.

<קריאה: זה לא רק לא להרחיק, הוא מעניק להם גם מעמד של פליטות.

<קריאה: לכאן מגיעים כל ה - - -

<עמרי איתן בן צבי: תני לי, אם תרצי, אני אוכל להסביר בדיוק מה המצב המשפטי בישראל בנוגע לאריתריאים.

<עמרי איתן בן צבי: בנוגע לאריתריאים המצב הוא שאנחנו מחויבים מכוח עיקרון אי ההחזרה שלא להחזיר אותם לאריתריאה וכאמור אין מדינה מערבית שמחזירה אנשים לאריתריאה - - -

מכלוף מיקי זוהר: אבל אם יש לנו מכתב מהשגריר שאומר - - -

<עמרי איתן בן צבי: המכתב מהשגריר הוא אחת הראיות שלוקחים בחשבון בנוגע לשאלה האם אריתריאה היא מדינה בטוחה.

<עמרי איתן בן צבי: אני יכול להסביר גם את הרציונל - - -

מכלוף מיקי זוהר: הבנתי, יכול להיות שהוא לא אובייקטיבי.

<עמרי איתן בן צבי: אחת הטענות לגבי אריתריאה היא - - -

מכלוף מיקי זוהר: בסדר, הבנתי.

<קריאה: מה הוא יגיד?

<קריאה: ש - - -

מכלוף מיקי זוהר: ברור.

<עמרי איתן בן צבי: זו שאלה של אי ההחזרה.

<עמרי איתן בן צבי: אז האריתריאים אינם מוחזרים ומה שנותר להם הוא השאלה של הפליטות, כן או לא.

<עמרי איתן בן צבי: אז הם מגישים בקשות והבקשות נבחנות על ידי משרד הפנים, לא על ידי משרד המשפטים.

מכלוף מיקי זוהר: זה ברור, בגלל זה אני גם אקרא לתגבר את כוח האדם שם כדי להביא כמה שיותר פתרונות כמה שיותר מהר.

מכלוף מיקי זוהר: עובד, שאלה, ואני רוצה לסיים.

<נדב דואני: רגע, אני ממתין לתור שלי כבר הרבה.

מכלוף מיקי זוהר: אז אתה תאמר אחרי זה משפט.

<עובד חוגי: למשרד המשפטים.

<עובד חוגי: זה בסדר שאנחנו הבנו שמדברים בחוק הבינלאומי, אבל אני רוצה לשאול אותך שאלה, מדוע בפשיעה הקלה, שהמשטרה עושה את העבודה שלה כמו שצריך ומביאה גנב שתפסו אותו על חם, מדוע לא לוקחים אותו למתקן חולות או לסהרונים?

<עובד חוגי: עכשיו תפסו גנב על חם עם תיק, לצורך העניין, מדוע לא ישר - - - המשטרה לוקחת אותו אל בית המשפט ואז הוא מוציא פתק - - -

מכלוף מיקי זוהר: השאלה ברורה.

<עובד חוגי: ועוד משהו.

<עובד חוגי: אני דיברתי בזמנו עם ראש הממשלה בקשר למדינה השלישית ואז הגענו לרעיון, וחשוב שגם יידעו פה מהשמאל, שבאותן מדינות שיקלטו אותם יפתחו בתי ספר להכשרה מקצועית, שזה יתרום גם לאותה מדינה שקולטת וגם לאותם אנשים שמגיעים לשם לקבל מקצועות כמו מסגרות וכל מיני נושאים.

<עובד חוגי: דווקא ראש הממשלה בנושא הזה הביע את נכונותו לעזור, באותה מדינה שלישית שיקלטו אותם יקימו את בית הספר הזה.

מכלוף מיקי זוהר: הולכים לשלוח אותם גם עם 2,000 שקל בכיס.

<קריאה: 3,500 דולר.

מכלוף מיקי זוהר: אז אני אומר, גם יותר אפילו, שייתנו 10,000, רק שיילכו הלאה.

מכלוף מיקי זוהר: תשובה, למה בעבירות שמבצעים אותן אריתריאים, עבירות קטנות, אנחנו לא אוכפים אותן.

<עמרי איתן בן צבי: אז שוב, שאלות של אכיפה הן לא שאלות - - -

מכלוף מיקי זוהר: לא אכיפה, בקטע המשפטי.

<שפי פז: אני אענה לך על זה.

<עמרי איתן בן צבי: הייתה עמדה משפטית שאומרת - - - שאלה של אכיפה והשאלה של מה עושים - - -

<שפי פז: אני אענה לך על זה שנייה.

<שפי פז: חבל שלא הבאתי את זה, אבל יש לי מסמך של המשטרה, יש נוהל, נוהל שלא היה עליו בג"צ, לא פסלו אותו, שאומר שכל מסתנן שעובר על החוק הוא הולך למשמורת בלי קשר אם הוא נשפט, הורשע וכדומה.

<קריאה: רק אם הוא מסוכן לציבור.

<שפי פז: הם כולם מסוכנים לציבור.

<שפי פז: הם מסוכנים לציבור, מה לעשות?

מכלוף מיקי זוהר: המסר ברור, הנוהל ברור.

<שפי פז: אני מדברת במקרים שעברו על החוק.

מכלוף מיקי זוהר: שפי, תודה.

<שפי פז: אני הבנתי שבתי המשפט מחליטים לבד איזה עבירה - - -

מכלוף מיקי זוהר: שפי, תודה.

<נדב דואני: אני נדב דואני מוועד הפעולה של נווה שאנן.

<נדב דואני: אני חושב שאנחנו מאבדים המון פעמים את העיקר של הבעיה.

<נדב דואני: זאת אומרת כן, יש בעיה מאוד גדולה - - -

<שפי פז: הנה, הגיעו החבר'ה האלה.

<נדב דואני: שפי, אני עד עכשיו הייתי בשקט - - -

<שפי פז: לא, אני שותקת.

מכלוף מיקי זוהר: לא מפריעים, אנחנו עושים את הדיון הזה בהרמוניה.

<נדב דואני: יש בעיה מאוד גדולה לאכלס כל כך הרבה זרים בשטח מאוד קטן, בזה כולנו מסכימים, אבל אנחנו מפספסים את כל העניין של הפשע בשכונה, את העניין של הזנות בשכונה.

<נדב דואני: לי יש מאחורי הבית קזינו פעיל והוא פעיל לא על ידי זרים, אלא על ידי ישראלים.

מכלוף מיקי זוהר: אז אני הסברתי קודם, ידידי, גם לגב' קשת, אמרתי - - -

<נדב דואני: אני חווה איומים בתדירות - - - לפני שבוע חוויתי איום על - - -

מכלוף מיקי זוהר: אני רוצה להסביר לך משהו.

מכלוף מיקי זוהר: כשאתה לוקח שכונה ומכניס בה אוכלוסייה או מקיים בה אוכלוסייה כל כך רבה שהיא לא אוכלוסייה תורמת, אלא היא אוכלוסייה שרק מייצרת חסר לשכונה, במשאבים, באיכות החיים, אתה לא יכול לצפות שתבוא אוכלוסייה איכותית לגור שם.

מכלוף מיקי זוהר: ברגע שבאה לשם - - -

<נדב דואני: אבל הבעיה לא התחילה ב-2007 כשהתחילו להגיע - - -

מכלוף מיקי זוהר: ברגע שהאוכלוסייה - - -

<נדב דואני: הבעיה קיימת הרבה שנים.

מכלוף מיקי זוהר: חבר'ה, הבעיה קיימת הרבה שנים בדרום תל אביב, אף אחד בכלל לא חולק על זה, אבל היא רק החמירה עשרות מונים מאז הגעת המסתננים לשם.

מכלוף מיקי זוהר: מה שאתה אומר לי זה שנמאס לך לחיות בפשע, אבל מצד שני - - -

<נדב דואני: לא, אני אומר שבוא נמצא פתרונות גם לדברים האלה.

מכלוף מיקי זוהר: אבל מצד שני אתה לא יכול לצפות שבשכונה שיש בה מצב כזה גרוע, שיחיו בה אנשים איכותיים.

<נדב דואני: יש אנשים מאוד איכותיים בשכונה הזאת, על מה אתה מדבר?

מכלוף מיקי זוהר: הם גרים שם בלית ברירה.

<נדב דואני: אני תופס את עצמי כבן אדם מאוד איכותי - - -

מכלוף מיקי זוהר: הם גרים שם בלית ברירה.

<נדב דואני: אני לא חי - - -

מכלוף מיקי זוהר: אם הייתה להם אפשרות אחרת הם לא היו גרים שם.

<נדב דואני: חבר הכנסת - - -

מכלוף מיקי זוהר: הם אנשים איכותיים שסובלים בגלל שאין להם ברירה.

מאי גולן: האומללים והמסכנים נשארו שם.

מכלוף מיקי זוהר: עיריית תל אביב הפקירה אותם.

<נדב דואני: אדוני - - -

מאי גולן: האומללים והמסכנים נשארו שם, לא אף אחד אחר.

מאי גולן: רק אלה שאין להם ברירה ולא מכרו את הדירה.

מאי גולן: מותר להגיד שאין - - -

מכלוף מיקי זוהר: אם הייתה לו אפשרות הוא לא היה גר שם.

<נדב דואני: אני גר מבחירה, שלוש שנים אני חי צמוד לתחנה המרכזית.

מאי גולן: כי זול לך שם, לא מבחירה אחרת.

מאי גולן: זה זול לך לחיות ליד המסתננים.

מאי גולן: תתלונן על האמת, תגיד שאתה לא יכול להיות עם המסתננים, תגיד את האמת.

מכלוף מיקי זוהר: מאי, תודה רבה.

מכלוף מיקי זוהר: אני מבקש לא להפריע לו.

מכלוף מיקי זוהר: תאמר את מה - - -

<נדב דואני: אני אומר את האמת יפה מאוד - - -

מאי גולן: מי איים עליך?

מאי גולן: יהודי איים עליך לרצוח אותך?

מאי גולן: כן?

מכלוף מיקי זוהר: מאי, אני אוציא אותך החוצה.

<קריאה: לא יעלה על הדעת - - -

<קריאה: אתה מאיים עליהם.

מכלוף מיקי זוהר: אני מסכם את הדיון.

מכלוף מיקי זוהר: נדב, תסכם, אני רוצה לסכם את הדיון.

מכלוף מיקי זוהר: יש לך עוד משפט לומר?

<נדב דואני: כן.

<נדב דואני: עצוב לי שזה הפך להיות לדבר מאוד פופוליסטי, לבוא עם הצהרות 'סודנים הם סרטן' וכל הדברים האלה.

מכלוף מיקי זוהר: שמעת אותי אומר שהם סרטן?

מאי גולן: אתה עברת לפני שלוש שנים, מה אתה יודע מה היה לפני שלוש שנים?

מאי גולן: על מה אתה מדבר?

מאי גולן: אמרת לפני שעברת - - -

מכלוף מיקי זוהר: רגע, מאי, בבקשה, אי אפשר ככה.

מכלוף מיקי זוהר: נו ברצינות.

מכלוף מיקי זוהר: אתה טוען שהסודנים והאריתריאים תורמים לשכונה?

<נדב דואני: אני לא טוען שהם תורמים, אבל בואו ננסה לחיות עם מה שיש.

מכלוף מיקי זוהר: אז אנחנו מסכימים שהם לא תורמים.

<שולה קשת: חלקם כן תורמים.

מכלוף מיקי זוהר: חלקם?

מכלוף מיקי זוהר: אוקיי.

<שולה קשת: כן, הם מתנדבים עם קשישות - - -

מכלוף מיקי זוהר: יישר כוח.

מאי גולן: איזה קשישות הם מתנדבים?

מאי גולן: איתך?

מאי גולן: את לא קשישה, שולה קשת.

מכלוף מיקי זוהר: אלה שעושים את זה מבורכים, הרוב תורם?

<קריאה: לא, חד משמעית לא.

מכלוף מיקי זוהר: הרוב תורם?

מאי גולן: היא לא תענה לך.

<שולה קשת: מדובר באנשים נורמטיביים שהמיעוט שלהם - - -

מכלוף מיקי זוהר: הרוב הגדול של הסודנים והאריתריאים תורמים לשכונה או לא תורמים לשכונה?

<קריאה: מה זה חשוב?

מכלוף מיקי זוהר: אז אתם לא יודעים לענות תשובה?

מכלוף מיקי זוהר: נוח לכם להגיד דברים שקל לכם, אבל מה שלא נוח לכם אתם לא אומרים.

<קריאה: באמת, אבל לרכז את כולם שם זו בעיה, כן.

מכלוף מיקי זוהר: חבר הכנסת מוטי יוגב, מיוזמי הדיון, רוצה לומר משפט או שניים לפני שאני מסכם?

מרדכי יוגב: שניים-שלושה משפטים לפני שהיושב ראש מסכם.

מרדכי יוגב: אל"ף, באמת תודה ליושב ראש - - -

מכלוף מיקי זוהר: משפט אחד?

מרדכי יוגב: כן, לא שמענו.

מכלוף מיקי זוהר: משפט אחד ואז תאמר את דברך.

<שירה קאהן: עורכת דין שירה קאהן מפורום קהלת.

<שירה קאהן: עלו פה הרבה נושאים, אני רוצה להתייחס ספציפית לעניין של הילדים כי אני חושבת שזה עניין שכולנו יודעים שיש פה בעיה מאוד גדולה, אני אגלה לכם שאפילו שפי מבחינתה הביעה תמיכה בזה שידאגו לילדים, אבל אני חושבת שנוצר פה מצב שחייבים להתייחס אליו, שנולדים ילדים, ובדרך כלל כשילד נולד אנחנו מצפים מההורים שלו לטפל בו גם כן.

<שירה קאהן: כמובן שהמדינה תומכת וכו', אבל נוצר מצב בעיקר בדרום תל אביב, שיש תמריץ להורים ללדת ילדים בלי לקחת כל אחריות לזה, בצורת מעונות מגיל אפס בשום כסף וכן הלאה.

<שירה קאהן: הבעיה שיש לנו קפיצה של ילדים נולדים והאחריות מיד על המדינה ואין שום מקום שבו מחייבים הורים גם לקחת אחריות על הילדים שלהם זאת בעיה.

<שירה קאהן: המדינה נותנת הרבה כסף, חיים גורן אמר את הנתונים, אבל אין לה יכולת להתמודד עם כמות הילדים הזאת.

<שירה קאהן: אחד הדברים שאנחנו רוצים לקדם, יש כבר היום סעיף בחוק העונשין שבעצם מטיל אחריות על הורים.

<שירה קאהן: אם אתה שם את הילד שלך במסגרת בה אין תנאים טובים לטפל בו אתה יכול לשאת באחריות פלילית.

<שירה קאהן: אנחנו חושבים שצריך לדאוג לילדים, אבל לצד המקום הזה שנותנים תמריץ חייבים לבוא ולהטיל אחריות גם על ההורים כדי שילד לא יהווה רק עוגן להישאר פה, אבל יהווה - - -

<קריאה: וזה קצה המזלג.

<שפי פז: שיעלה להם כסף לגדל את הילדים האלה, לא יקבלו בחינם - - -

<קריאה: - - - את כל המדינה בילדים.

<קריאה: יציפו את כל המדינה בילדים - - -

<שירה קאהן: אזרח ישראלי שינטוש את הילדים שלו נמצא באחריות בפלילית.

<שפי פז: אזרח ישראלי - - -

מאי גולן: אנחנו לא צריכים לשאת באחריות לילדי מסתננים.

<שפי פז: אם ענבל תשים ילד במחסן ילדים יעצרו אותה.

מכלוף מיקי זוהר: אתם מפריעים לחבר הכנסת מוטי יוגב, תודה.

מרדכי יוגב: אני מבקש להגיד קודם כל תודה לחבר הכנסת מכלוף זוהר, כי זה לא פשוט שהוא לקח את, אני חושב אחת מהבעיות היותר קשות והיותר סבוכות והיותר מורכבות, שאנשים בורחים ממנה.

מרדכי יוגב: איך אני אקרא לזה?

מרדכי יוגב: זה באמת מצווה.

מרדכי יוגב: את הדברים שמעת פה, על הדעות השונות, זה בסדר, אני חושב שהייתי מסכם בארבעה דברים והיו לי חסרים פה נתונים יותר מדויקים, כי הם חסרים.

מאי גולן: כי אין.

מרדכי יוגב: כן, ראיתי, המספרים, אפילו של הפורומים שספרו, לא חופפים תמיד.

מרדכי יוגב: אחת, על הלאקונה המשפטית החקיקתית מה העיצורים, ואני שם לעצמנו, אם תסכים, את המעט משימות, או את הרבה המשימות, לבקש שבפעם הבאה נביא לוועדת מעקב את הדרג הממשלתי של משרד המשפטים, של המשרד לבטחון פנים ושל משרד הפנים, וגם אולי אם צריך נציגות משרד החוץ, ונבקש להבין גם את העיצורים ואת המעצורים החקיקתיים ואם נדרש מאיתנו משהו להמריץ את זה ולתת לזה פוש קדימה, וגם את המעצורים האכיפתיים, אם נדרש מאיתנו.

מרדכי יוגב: בצדדים האחרים יטפלו בעירייה, בצדדים ההומניטריים והאחרים, אני לא מבטל אותם, אני שואל שייתכן שנידרש גם אנחנו כדי לא לשבת פה רק תחת הניאונים ולקיים את הישיבה הבאה ולנסות שיגיעו כמה שיותר גורמים באזור עצמו, בסיור, ולהיאחז במשטרת ישראל, בלוינסקי למשל, לקיים בה את הישיבה לאחר סיור.

מרדכי יוגב: כסימן שאלה.

מרדכי יוגב: אני אומר, מיקי, שבמציאות הזאת זה באמת מצווה.

מרדכי יוגב: אני מוכן להיות איתך, אתה יושב ראש הוועדה, אנחנו צריכים לקיים ישיבות מעקב ולהשתדל בעד השבת תל אביב לתל אביבים.

מאי גולן: אמן, תודה, מוטי.

מכלוף מיקי זוהר: אני מסכם.

מכלוף מיקי זוהר: אחת, מסקנות הוועדה להיום.

מכלוף מיקי זוהר: הוועדה קובעת כי דרום תל אביב והשכונות הנלוות אליה הפכו להיות מקום שברובו מקום של מהגרים, שטח הפקר במדינת ישראל וכלי לניקוז של כל הצרות של העיר תל אביב בפרט ומדינת ישראל בכלל וזה מתבצע בחסות העיר תל אביב.

מכלוף מיקי זוהר: מדינת ישראל היא לא מדינת מקלט לפליטים ולמהגרים ויש לפעול להשבתם לארצות מוצאם.

מכלוף מיקי זוהר: שתיים, הוועדה קובעת כי האחריות על מצבם העגום והכואב של תושבי שכונות דרום תל אביב מוטלת על מדינת ישראל.

מכלוף מיקי זוהר: הוועדה דורשת מהממשלה לפעול לאלתר לטיפול בסוגיה זו פעם אחת ולתמיד.

מכלוף מיקי זוהר: שלוש, הוועדה מוחה על אי השתתפות נציג בכיר רלוונטי מטעמו של ראש העיר תל אביב, מר רון חולדאי, כמי שאמון על מצבם ורווחתם של כלל התושבים בעירו ודרום תל אביב בפרט.

מכלוף מיקי זוהר: הוועדה דורשת מראש העיר לגלות אחריות ולא להפקיר את תושבי דרום תל אביב ולא לייצר עבור המסתננים קרקע נוחה לשהות בה.

מכלוף מיקי זוהר: ארבע, הוועדה בראשותי תפנה לשר הפנים באופן אישי ותבקש ממנו לבחון את הסוגיות שעלו בדיון ולפעול ככל שניתן בנושא.

מכלוף מיקי זוהר: הוועדה מביעה אי נחת מגידול הבקשות למבקשי מקלט מדיני במדינת ישראל, רק בשנת 2016, כפי שהוצג לוועדה כ-9,000 בקשות, ודורשת מהשר התייחסות אישית לנושא.

מכלוף מיקי זוהר: שש, הוועדה פונה לשר הפנים בבקשה להוספת פקידים לטיפול בהוצאת הזרים מישראל ומבקשת באותה נשימה להכריז על גיאורגיה כעל מדינה בטוחה.

מכלוף מיקי זוהר: הוועדה מודה לכל המשתתפים על הדיון ותבצע דיוני המשך ומעקב עד לפתרון הסוגיה, הישיבה נעולה.